Njekaka "Žemska mreža" govori o ljudskijem pravima promigrantske mafije i trgovaca ljudima - antimigrant.ba\nNjekaka “Žemska mreža” govori o ljudskijem pravima promigrantske mafije i trgovaca ljudima\nŽenska mreža BiH izražava zabrinutost zbog nesistematskog i ad-hoc upravljanja krizom u vezi s boravkom osoba u pokretu (migranata, izbjeglica i azilanata) u BiH, saopćila je te asocijacija.\n“Smatramo da je situacija dosegla vrhunac sigurnosne i humanitarne krize u BiH i da su prava i građana/ki BiH i migranata/ica ozbiljno ugrožena. Tražimo od Vijeća ministara Bosne i Hercegovine da hitno pristupi planskom i sistematskom rješavanju migrantske krize u BiH, uz puno poštivanje ljudskih prava svih nas!”, ističe se u saopćenju.\nŽenska mreža BiH, usljed posljednih dešavanja u Unsko-sanskom kantonu o smještaju migranata u prihvatne centre, primjećuje neprihvatljivi ad-hoc pristup državnih nadležnih organa u upravljanju migracijama te zahtijeva hitnu izmjenu pristupa.\n“Pozivamo nadležna ministarstva da se prestanu baviti politikom i preuzmu odgovornost za svoje nadležnosti; smatramo sramnim ponašanje međunarodnih organizacija zaduženih za prihvatne centre, koje su napustile Privremeni prihvatni centar Lipa. Postavljamo pitanje – koja je svrha djelovanja tih organizacija u Bosni i Hercegovini? Poruke iz Brisela nas zbunjuju jer u njima Evropska unija stavlja naglasak na obaveze prema međunarodnim standardima zbrinjavanja migranata, a pri tome glavni partneri za pitanje migracija su međunarodne organizacije koje djeluju u BiH. Lokalne organizacije koje imaju kapacitet nisu konsultovane niti pozvane da pruže doprinos u rješavanju krize”, naglašava također u saopćenju Ženska mreža u BiH.\nNajviše zabrinjava, smatra ta asocijacija, kreiranje atmosfere straha i mržnje koja se plasira kao realno stanje na terenu. Posebno odgovornim smatra medije koji senzacionalistički trče za pojedinačnim negativnim slučajevima, dok priče o solidarnosti, podršci i naporima građana BiH, ignorišu i ne izvještaju javnost o njima.\nŽenska mreža u BiH smatra da je u ovom slučaju sramotno i ponašanje akademske zajednice u BiH jer šutnjom odobrava neorganizovan, nesistematski i ad-hoc pristup rješavanju migrantske krize u BiH.\n“Zaštita ljudskih prava podrazumijeva holistički pristup krizi, a ne zaštitu pojedinačnih prava, jer su prava građana/ki, kao i prava migranata/ica, podjednako važna i kršenje prava jednih utiče na kršenje prava drugih. Ničiji interes ne može opravdati kršenje univerzalnih ljudskih prava!”, navodi se u saopćenju.\nŽenska mreža BiH poziva nadležne na svim nivoima vlasti da u proces upravljanja krizom uključe predstavnice te asocijacije, kao i organizacije civilnog društva iz lokalnih zajednica gdje je organizovan prihvatni centar za migrante, a imaju znanje i iskustvo u djelovanju u kriznim situacijama.\nŽenska mreža BiH o migrantskoj krizi: Ne kršiti ničija ljudska prava\nPrilozi za povijest bošnjačkog idiotizma\nJadan je bosih nogu morao doći do serdžadu da klanja iako ni čarapa nejma!\nPodsjećamo na tekst koji je portal Volimjajce prenio sa Antimigranta u avgustu 2019.: O UVOZU ISIL-ovaca


Urban BUG :: Magazin :: Art Area :: Predstavom "Efemerne konfesije" počinje KONDENZ\nDatum održavanja: 23.10.2019\nPredstavom "Efemerne konfesije – songovi o dekadenciji, krizi očinstva i alkoholu" svečano će biti otvoreno dvanaesto izdanje Festivala savremenog plesa i performansa Kondenz sutra (u sredu, 23. oktobra) od 20 sati, u Kulturnom centru Grad. U organizaciji Stanice Servisa za savremeni ples, festival će se održati od 23. oktobra do 4. novembra na više lokacija u Beogradu. Tokom festivala biće izvedeno jedanaest performansa, a ulaz na sve programe je besplatan.\nDruge festivalske večeri, u četvrtak, 24. oktobra od 20 sati u Bitef teatru, Rita Gobi iz Mađarske izvešće performans "Volitant" koji predstavlja stanje između „već-ne-tu" i „još-ne-tu" uvodeći nas u svet metamorfoze.\nIzvođenje performansa "Doći će partizani opet" Dušana Murića zakazano je za 25. oktobar od 20 sati u Magacinu, gde će na istom mestu 26. oktobra od 17 sati biti predstavljeno "Delo u hodu" Teodora Tajhmana, Dunje Crnjanski i Frosine Dimovske. Imerzivni "Poiesis sopstva" Snježane Premuš biće izveden u dva termina u Magacinu - 27. oktobra od 16 sati i 28. oktobra od 20 časova. Zbog ograničenog mesta, za gledanje ove predstave potrebna je prijava na mejl: stanica.info@gmail.com.\nU nedelju, 27. oktobra od 20 sati u Bitef teatru na programu je njujorška plesna predstava "Jugoslavija", Mariane Valensije, koja istražuje teme transmisije, prevoda, relacija, blizine i mešanja iz različitih uglova posmatranih anegdotskih, istorijskih, i opservacijskih tekstova.\nJavno slušanje audio performansa "Radovi na sceni" u izvođenju glumca Milutina Dapčevića nastalog u okviru nacionalne postavke Srbije na Praškom kvadrijenalu scenskog dizajna i scenskog prostora 2019. godine održaće se 29. oktobra od 18 sati u Ostavinskoj galeriji.\nAleksandar Georgiev i Dario Barreto Damas, umetnici iz Makedonije i Španije, nastupiće sa predstavom "Mesečina" 30. oktobra u 20 sati, u Centru za kulturnu dekontaminaciju. Ovaj performans predstavlja koreografski projekat fokusiran na pesničke strukture, inscenirano istraživanje raseljenih značenja i skrivenu stvarnost.\nZrinka Užbinec izvešće predstavu "Exploded Goo" 1. novembra u 20h u Magacinu. Reč je o koreografiji koja pokušava da sklopi čudovište u realnom vremenu. Inspirisana je isečcima iz plesnih slika i napravljena od eksplodiranih delova plesa, pokreta, gestova, slika i značenja.\nBogat program ovogodišnjeg Kondenza upotpuniće predstava "Van radnog vremena" Dejana Srhoja uz učešće 10 plesača iz Ljubljane i grupe domaćih učesnika, koja je u trodnevnoj radnoj sesiji u Beogradu kreirana specijalno za Kondenz festival, a koju će publika moći da pogleda 2. novembra u 17 sati u Ostavinskoj galeriji. Rad se bavi zajedničkim traženjem radosti u plesnom radu i uz pomoć koreografskih alatki. Svi sa prethodnim plesnim znanjem su pozvani da učestvuju.


TRUMP SE RANIJE VRAĆA SA ODMORA! Pokreće istragu kojom bi mogao izazvati trgovinski rat sa Kinom u jeku tenzija sa Sjevernom Korejom - GlobalCir\nAmerički predsjednik Donald Tramp odlučio je da prije predviđenog vremena završi godišnji odmor i vrati se u Vašington jer, kako kaže, “ima puno posla”. – Danas idem u Vašington. Imam puno posla. Usredsrediću se na trgovinu i vojnu sferu – napisao je Tramp na Tviter nalogu.\nKako navode američki mediji, Tramp je spreman da zatraži trgovinsku istragu protiv Kine zbog navodne krađe američke tehnologije i intelektualne svojine. Tim potezom će naljutiti Kinu koja bi trebalo da ima veliku ulogu u rješavanju krize sa Sjevernom Korejom.\nTramp danas potpisuje nalog za istragu\nOčekuje se da će Tramp danas potpisati izvršni nalog, kojim će zatražiti od svoje kancelarije za trgovinu da razmotri pokretanje istrage. Kako navodi američka agencija, Tramp planira da, usred 17-dnevnog odmora, napusti golf klub u Nju Džersiju i vrati se u Vašington da potpiše nalog. Ne postoji rok za donošenje odluke o tome da li je potrebna bilo kakva istraga, koja bi, ako bude pokrenuta, lako mogla da potraje godinu dana.\nTramp želi da američki zvaničnici istraže kineske prakse kojima se primoravaju američke kompanije da dijele intelektualnu svojinu kako bi dobile pristup drugoj najvećoj ekonomiji na svijetu. Mnoge američke kompanije moraju da osnivaju mješovita preduzeća sa kineskim firmama i tako stave na raspolaganje svoju vrijednu tehnološku imovinu, što je praksa za koju Vašington tvrdi da guši ekonomski rast SAD.\nU telefonskom razgovoru u petak, Tramp je pohvalio kineskog predsednika Si Đinpinga zbog nedavne podrške Pekinga glasanju u Ujedinjenim nacijama (UN) o pooštravanju sankcija Sjevernoj Koreji, pri čemu su dvojica lidera potvrdila svoju opredjeljenost za Korejsko poluostrvo bez nuklearnog oružja.\nMeđutim, Tramp je takode obavestio Sija o pokretanju moguće istrage kineske trgovinske prakse, navodi AP, pozivajući se na dvojicu američkih zvaničnika upoznatih sa sadržajem razgovora, a koji su tražili da ne budu imenovani jer nemaju ovlašćenje da javno govore o tom privatnom telefonskom pozivu.\nKina: Istraga je akt agresije\nIstragu će Kina smatrati aktom agresije, jer se zasniva na zakonu koji je zastario sa osnivanjem Svjetske trgovinske organizacije. Osim toga, ona dolazi u najgorem mogućem trenutku – usred eskalacije tenzija sa Sjevernom Korejom i svakako neće biti od pomoći pri traženju mirnog rješenja problema.\nPostoji pravi način i postoji i pogrešan način da se to uradi, a Tramp planira da to uradi na pogrešan način – tako što će izvršiti zastarjelo trgovačko merenje iz 1974. godine.\nTo je mjera koja će uznemiriti kinesko rukovodstvo u osjetljivom vremenu, vremenu kada SAD pokušavaju da ohlade tenzije sa Sjevernom Korejom. Kina je najmoćniji saveznik i ekonomski dobrotvor izolovane nacije.\nTramp može nametnuti tarife Kini bez odobrenja Kongresa\nZakon koji Tramp planira da koristi je Odeljak 301 američkog Zakona o trgovini iz 1974. godine. U suštini to dozvoljava da Tramp nametne tarife drugoj državi, bez odobrenja Kongresa.\n– Zakon nije korišten za 50 godina i postoji dobar razlog za to – rekao je Čad Braun iz Peterson instituta za međunarodnu ekonomiju za “Biznis insajder”. – Izgradili smo novi sistem trgovanja, tako da nismo morali da koristimo ovaj zakon.\nTaj trgovinski sistem naziva se Svjetska trgovinska organizacija – tijelo formirano 1995. godine, koje se bavi trgovinskim sporovima između država članica. Tramp se protivi ovoj organizaciji, smatrajući je ona “simbol globalizacije” koji je doveo do pada američke industrije. Vašington želi da Peking uvede strože kazne za krađu intelektualne svojine i da ublaži namete američkim firmama koje se nadaju ulasku i sticanju udjela na kineskom tržištu napredne tehnologije.\nSmatra se da kineska praksa šteti i evropskim firmama, pa Trampovi kritičaru kažu da bi SAD trebalo zajedno sa EU da sarađuje na ovom pitanju, što on ne želi. Kineski državni mediji pišu danas da bi američki predsjednik Donald Tramp “mogao da izazove trgovinski rat” ako nastavi sa planovima o pokretanju istrage o navodima da li je Kina krala američku tehnologiju.\nList Čajna dejli navodi da bi Trampova odluka o pokretanju istrage mogla da “pojača tenzije”. Ukoliko Tramp odluči da zaobiđe pravila STO, ništa neće spriječiti Kinu da i ona učini to isto. A kako Kina ima moć da utiče na Sjevernu Koreju, Trampovi potezi mogu dovesti do opasnih posljedica.


Ambasadorka Sjedinjenih Država u Ujedinjenim nacijama, Linda Tomas Grinfild, obraća se Savjetu bezbednosti UN tokom sjednice o situaciji u Afganistanu, u Ujedinjenim nacijama, u gradu New Yorku, 16. avgusta 2021.\nSavet bezbjednosti Ujedinjenih nacija poručio je u ponedjeljak da očekuje od Talibana da dozvoli siguran prolaz svim Afganistancima i strancima koji žele da napuste zemlju.\nOd 15 članova Savjeta, Rusija i Kina bile su uzdržane u glasanju za nacrt rezolucije, koji su napisale Sjedinjene Države, Britanija i Francuska, dok su je ostale članice podržale.\nSB je uzeo u obzir izjavu Talibana od 27. avgusta da neće sprječavati Afganistance koji žele da odu iz zemlje kopnenim ili vazdušnim putem. Savjet je saopštio da "očekuje da će se talibani pridržavati ovih i svih drugih obaveza, uključujući i bezbjedan i uredan odlazak Afganistanaca i svih stranih državljana iz Afganistana".\nHaotične slike sa aerodroma u Kabulu, otkako su talibani 15. avgusta ušli u glavni grad, pokazuju očaj mnogih Afganistanaca koji žele da napuste zemlju. Američka ambasadorka u UN Linda Tomas-Grinfield rekla je da su Sjedinjene Države od kraja jula omogućile evakuaciju 122.000 Amerikanaca, Afganistanaca i drugih državljana.\n"Savjet bezbjednosti očekuje da će talibani ispuniti svoju obavezu da olakšaju siguran prolaz Afganistancima i stranim državljanima koji žele da napuste Afganistan, bilo da je to danas, sutra ili poslije 31. avgusta". rekla je Tomas-Grinfield.\nNeki Afganistanci strahuju od odmazde zbog rada sa snagama SAD i NATO kao prevodioci ili u drugim ulogama, dok se žene i manjine užasavaju od povratka represije i kršenja ljudskih prava s kraja 1990-ih i početka 2000-ih, kada su Talibani prvi put došli na vlast u zemlji.\n"Ne možemo avionom prevesti čitavu zemlju na sigurno", rekao je američki izaslanik novinarima nakon glasanja. "Ovo je trenutak u kojem diplomatija mora da se pojača".\nSavjet bezbjednosti takođe je oštro osudio "žalosne napade" na aerodrom u četvrtak u kojima je poginulo mnogo Afganistanaca i 13 američkih vojnika. Napad je izvršio pripadnik takozvane Islamske države Horasan, grupe takođe poznate kao ISIS-K.\nSB u svojoj rezoluciji zahtijeva da se teritorija Afganistana "ne sme koristiti za prijetnje ili napade na bilo koju zemlju ili za sklonište ili obuku terorista, niti za planiranje ili finansiranje terorističkih akata".\nTalibani i ISIS-K su pod sankcijama kao terorističke grupe koje je uveo Savjet bezbednosti.\nRusija je saopštila da je bila uzdržana jer njene iznijete primjedbe nisu uzete u obzir. Kina je izrazila "ogromne sumnje" po pitanju toga da li je sadržaj rezolucije uravnotežen.\nI Moskva i Peking izrazili su spremnost za saradnju sa talibanima.\n"Spremni smo da nastavimo da razvijamo dobre, susjedske i odnose saradnje sa Afganistanom i da igramo konstruktivnu ulogu u mirnoj obnovi Afganistana", rekao je zamjenik kineskog izaslanika u Ujedinjenim nacijama Geng Šuang.\nČlanovi Savjeta su takođe potvrdili važnost poštovanja ljudskih prava, posebno žena, pozivajući na njihovo "puno, ravnopravno i smisleno učešće" u političkoj nagodbi.\nNekoliko diplomata zapadnih zemalja reklo je da su čuli različita uvjeravanja Talibana, ali da će sačekati da ona budu primjenjena u praksi.\n"Međunarodna zajednica će suditi o talibanima na osnovu njihovih postupaka na terenu, a ne na osnovu njihovih riječi", rekla je britanska ambasadorka Barbara Vudvard.


Prva Beetle GT mašina inspirisana Gran Turismo Sport video igrom - AutoExclusive - Auto vesti, Novi, Luksuzni, Polovni automobili...\nSada, tjuning kompanije JP Performance GmbH i Prior design kompletirale su ovaj prvi automobil u procesu kome možemo i posvedočiti putem snimka postavljenog na zvaničnom YouTube kanalu poslednjepomenutog brenda.\nOva specijalno dizajnirana oprema za karoseriju na najprecizniji način pretvara Beetle automobile u prave Beetle RS naslednike, daleko bolje čak i od samog 2011 Beetle R konceptualnog modela. Najistaknutija karakteristika ove opreme jesu ekstenzivni rubovi točkova koji su spojeni sa aerodinamičkim otvorima na obe strane prednjeg i zadnjeg branika, kreirajući stil karakterističan u DTM seriji.\nBeetle GT nikako ne bi mogao biti kompetan bez žutih LED farova i specijalno dizaniranog prednjeg branika koji takođe poseduje šire donje usisnike i prominentniji spliter. Sa jedne strane nalaze se crne ekstenzije pragova kako bi se oni uklopili sa povećanom širinom i kompletom velikih petokrakih aluminijumskih točkova, sa trkačkim gumama ekstremno niskog profila. Zadnji deo GT Bube podjednako je impresivan, sa velikim repnim stabilizatorom na zadnjem vetrobranskom staklu i difuzorom postavljenim na fabrički branik.\nOvaj paket opreme za karoseriju predstavlja samostalnu vizuelnu opciju, ali su momci iz JP Performance otišli korak dalje i dodali nekoliko mehaničkih promena, takođe. Turbo TFSI petocilindrični motor, zapremine 2,5 litara, kompanije Audi, ispostavio se kao savršena opcija za ovu postavku. Nakon svega, Beetle je model baziran je na MQB platformi VW grupacije, što ga čini kompatibilnim sa određenim performansnim delovima koje je moguće pozajmiti sa VW Golf GTI i Golf R, kao i Audi TT RS i RS3 serija. Motor koji je ova posebna jedinica dobila posebno je tjuniran, tako da on sada proizvodi preko 394 ks i 500 Nm obrtnog momenta, koji dolaze sa prethodnom generacijom fabričkih jedinica.\nTvorci ove opreme za karoseriju tvrde da su Volkswagen i Polyphony Digital dali zeleno svetlo za njihov novi projekat. Svi koji su zainteresovani za Beetle GT mašinu, imaće šansu da sebi priušte jednu od svega pedeset i tri jedinice koje će biti kreirane u ograničenom izdanju.\nSa druge strane, konverzije su kompatibilne sa svim modelima poslednje generacije Beetle linije, kreiranim od 2011. do 2019. godine. Oprema za karoseriju košta 5.990 evra, dok cene vezane za mehaničke modifikacije još uvek nisu objavljene.\nvw beetle gt |


Ograničen broj vernika ove godine na hadžiluku u Meki – NovostiDana.rs\nSaudijska Arabija ograničiće ove godine na 1.000 osoba koje žive na njenoj teritoriji mogućnost prisustva godišnjem hadžiluku u Meki zbog pandemije korona virusa, rekao je danas ministar zadužen za hadžiluk Mohamed Benten.\n„Broj hodočasnika će biti oko 1.000, malo manje, malo više“, precizirao je na konferenciji za novinare Benten i dodao da „broj neće dostići 10.000 ili 100.000“.\nNa godišnjem hadžu u Meki obično se okupe milioni muslimanskih vernika iz celog sveta.\nBenten je dodao da će tokom hadžiluka biti na snazi mere socijalne distance i kontrole okupljenih kako bi se sprečilo širenje korona virusa.\nKako javlja AP, saudijski zvaničnici su rekli da starijima od 65 godina neće biti dozvoljen hadž i da će svi hodočasnici biti u karantinu pre i posle hadža.\n„Ovo je veoma osetljiva operacija i radimo sa stručnjacima ministarstva zdravlja“, rekao je Benten, ističući značaj da se zaštite životi i zdravlje hodočasnika.\nHadžiluk se smatra jednim od pet stubova islama i svaki musliman treba da jednom u životu poseti Meku.\nSaudijska Arabija je jedna od najpogodjenijih zemalja pandemijom na Bliskom istoku, sa više od 161.000 zaraženih i 1.307 žrtava.


Kijev: Zapadno oružje koje smo dobili porazilo bi svaku evropsku vojsku, ali ne i rusku - 09.06.2022, Sputnik Srbija\nKijev: Zapadno oružje koje smo dobili porazilo bi svaku evropsku vojsku, ali ne i rusku\nMinistar odbrane Ukrajine Aleksej Reznikov izjavio je da je situacija na frontu teška i da ukrajinska vojska svakodnevno gubi na stotine vojnika. On je ocenio... 09.06.2022, Sputnik Srbija\nGovoreći o naoružavanju Ukrajine uz pomoć Zapada, Reznikov je naveo da je obalska linija odbrane te zemlje „pojačana“ američkim raketnim sistemima „Harpun“, kao i da je ukrajinska vojska dobila poljske artiljerijske uređaje „Krab“, koji se već koriste u borbama.Prema njegovim rečima, ukrajinska vojska je dobila više od 150 jedinica artiljerije kalibra 155 milimetara, kao i nekoliko desetina višecevnih bacača raketa.Reznikov je dodao da su u novom paketu vojne pomoći od Zapada ukrajinske snage dobile više stotina dronova, među kojima su i udarni.Evropska unija je postupno usaglasila finansiranje isporuke vojne pomoći Ukrajini iz zemalja Evropske unije u vrednosti od dve milijarde evra.\nkriza u ukrajini, zapad, oružje\n© Sputnik / Stringer / Uđi u foto-galerijuMinistar odbrane Ukrajine Aleksej Reznikov\nMinistar odbrane Ukrajine Aleksej Reznikov izjavio je da je situacija na frontu teška i da ukrajinska vojska svakodnevno gubi na stotine vojnika. On je ocenio da bi zapadno oružje koje je već stiglo u Ukrajinu bilo dovoljno da pobedi bilo koju armiju Evrope, ali ne i rusku.\n„Situacija na frontu je teška. Svakodnevno gine do stotinu naših vojnika, a do 500 je ranjeno“, napisao je Reznikov na Fejsbuku (društvenoj mreži koja je u Rusiji zabranjena kao ekstremistička).\nGovoreći o naoružavanju Ukrajine uz pomoć Zapada, Reznikov je naveo da je obalska linija odbrane te zemlje „pojačana“ američkim raketnim sistemima „Harpun“, kao i da je ukrajinska vojska dobila poljske artiljerijske uređaje „Krab“, koji se već koriste u borbama.\n„Sa zadovoljstvom saopštavama da su za ispunjavanje borbenih zadataka na frontu spremni poljski uređaji 'Krab'. Posle topova M777 i FH70, artiljerijskog oruđa 'Cesar0 i M109A3, ovo je peti vid artiljerije kalibra 155 milimetara koji smo uspeli da dobijemo“, naveo je Reznikov.\nPrema njegovim rečima, ukrajinska vojska je dobila više od 150 jedinica artiljerije kalibra 155 milimetara, kao i nekoliko desetina višecevnih bacača raketa.\nReznikov je dodao da su u novom paketu vojne pomoći od Zapada ukrajinske snage dobile više stotina dronova, među kojima su i udarni.\n„Naše snage imaju značajnu količinu naoružanja. Ono bi bilo dovoljno za pobedu nad bilo kojom vojskom u Evropi, ali ne i ruskom“, napisao je Reznikov.\nEvropska unija je postupno usaglasila finansiranje isporuke vojne pomoći Ukrajini iz zemalja Evropske unije u vrednosti od dve milijarde evra.


06.05.2019 / 20:00 BiH - James Foggo\n"Vidio sam da je RS mijenjala svoje mišljenje u vezi MAP-a u proteklim godinama. Dakle, u prethodnim godinama bili su za MAP i NATO, a sada je na stolu pitanje koje se tiče prvog Godišnjeg nacionalnog programa koje govori o tome kako vi želite da izgledaju vaše Oružane snage", rekao je Foggo.\nPodsjeća da je NATO u decembru ponudio BiH da podnese svoj prvi Godišnji nacionalni program (ANP), koji je zapravo dizajn kako BiH vidi svoje Oružane snage, a ne ono što Brisel govori kako one trebaju izgledati.\n"Ja u potpunosti podržavam Godišnji nacionalni program i želim da on bude podnesen, kao što to žele i Brisel i generalni sekretar NATO-a. A kada se to desi, dobit ćete stabilnost i sigurnost, poboljšati Oružane snage i sve će to voditi ekonomskom prosperitetu", potcrtao je on.\n"A ukoliko dođe do nasilja, onda smo tu da branimo članice Saveza. Mi ne izvodimo aktivnosti kao što je nelegalno anektiranje Krima", rekao je Foggo.\n"Znate da će ovdje u narednim danima biti veliki samit EBRD-a koja želi vidjeti sigurnost i stabilnost, a vama je to važno za budućnost i ekonomski razvoj", dodao je Foggo.\nOn je rekao da je vrijeme da BiH preda ANP i mišljenja je da bi njegova odgoda riskirala kreiranje 'loše slike' za bankare Evropske banke za regionalni razvoj (EBRD), koji ove sedmice, u sklopu Trećeg samita EBRD-a, dolaze u Sarajevo.


Optuštanje otpora – Tamara i Nikos – ThetaHealing i Reiki\nJedna od najrasprostranjenijih blokada isceljenju je naš unutrašnji otpor promeni. Iako mislimo da želimo promene u životu, deo nas ih ipak ne želi. Ne radi se o tome da ne želimo da stvari krenu nabolje. Problem je u tome što promena života nabolje podrazumeva da mi treba da se promenimo. Lakše je upirati prstom u nešto van sebe i kriviti spoljašnje okolnosti. Ali nekad je, da bi se situacija promenila, potrebno da se najpre promena desi u nama. Promena može da se odnosi na neko negativno ponašanje, otpuštanje starih ideja i načina razmišljanja, pronalaženje novih načina za reagovanje i još mnogo toga. Nekada smo svesni koja nam je vrsta promene potrebna, a nekad ne.\nPutem autotretmana, tehnike disanja i meditacije, energetska tehnika ’’Otpuštanje otpora’’ radi na čišćenju energetskih otpora promeni. Pomaže da se otpusti stisak uplašenog ega, iščiste traume sačuvane u podsvesti i negativni misaoni oblici koji nas drže zavisnim od bola i drame. Sve to predstavlja neophodan preduslov da bismo iz svog trenutnog stanja i situacije iskoračili u bolji život i da bi sav trud koji ulažemo mogao da ima vidljive rezultate.


Demonstranti u Berlinu tražili zaštitu podataka\nViše od 10.000 ljudi demonstriralo je u subotu u Berlinu, tražeći bolju zaštitu ličnih podataka na internetu, posle usvajanja zakona koji dozvoljava uvid u takve podatke u određenim istragama i nekoliko slučajeva zloupotrebe.\nPrema navodima policije, okupilo se 10.000 ljudi, a prema oceni organizatora oko 20.000. "Jasno treba reći 'ne' ludostima nadzora vlade. Treba to reći za dve nedelje", kada će biti organizovani parlamentarni izbori, izjavila je kopredsednica Partije Zelenih Klaudija Rot (Claudia Roth), čija je stranka u opoziciji.\nRegionalni predstavnik zadužen za zaštitu podataka u Šlesvig-Holštajnu (na severu Nemačke), Tilo Vajhert, ocenio je da nadzor i cenzura suštinski prete ugrožavanju prava na slobodu izražavanja građana.\n"Nisu samo neki podaci upotrebljeni, često se ljudi nadgledaju, diskriminišu i manipulišu...", rekao je Vajhert. Posle serije skandala "šverca" poverljivih informacija, kao što su podaci nekih banaka i adrese, nemačka vlada je ojačala zaštitu ličnih podataka. I pored toga, na osnovu zakona protiv terorizma usvojenog 2008. godine, policija i službe bezbednosti imaju pravo na nadzor i "pretres onlajn".


(Srpski) У Пожаревцу обележен Дан победе, откривен споменик маршалу Жукову на Чачалици\n(Srpski) U Požarevcu obeležen Dan pobede, otkriven spomenik maršalu Žukovu na Čačalici\nDan pobede nad fašizmom u Požarevcu je obeležen prijemom u Svečanim salonima gradskog zdanja, polaganjem venaca na spomenicima na Čačalici i otkrivanjem biste maršalu Žukovu.\nNa ovogodišnjem obeležavanju Dana pobede nad fašizmom prisustvovali su predstavnici lokalne samouprave na čelu sa gradonačelnikom Grada Požarevca Banetom Spasovićem i predsednikom Skupštine Grada Požarevca Bojanom Ilićem, direktori javnih preduzeća i ustanova, crkve, sudstva, predstavnici boračkih organizacija, predstavnici Gradske opštine Kostolac, Vojske, Policije, predstavnici ambasada Rusije, Belorusije i Irina Bosenko iz međunarodnog saveza pravoslavnih žena, Nadežda Kuzina iz međunarodnog koordinacionog saveta privrednika i industrijalaca Moskve koje su učestvovali u donaciji biste maršala Žukova iz Rusije.\nNa prijemu se obratio gradonačelnik Grada Požarevca Bane Spasović koji je istakao da je velika čast i privilegija proslaviti ovaj dan:\n“Izgubljeni životi hrabrih ratnika nisu jedina žrtva koju su podneli ovi hrabri ljudi. Podjednaku žrtvu su podnele njihove porodice, kao i celokupna država koja je izgubila blizu milion svojih ljudi. Svi oni doneli su nam, pored zvanja pobednika, i božansko saznanje da smo bili na strani pravde, što je, složićete se, daleko sažnije. Često se u životu kaže da nesreća ne ide sama, pa su te ratne godine zamenile godine ideoloških borbi u novoj državi. Borbi u kojoj nije bilo pobednika, već isključivo pobeđenih, odnosno podeljenih. Iz istorije moramo učiti, a kako bi smo to uradili, istorijske lekcije moramo ponavljati iznova i iznova kako bi na napravljenim greškama učili. Isto tako, ponosito i uzdignute glave, Srbija kao jedna od zemalja pobednica jednu od istorijskih lekcija može i predavati. Lekciju koja govori o razlikama u ratu među vojskama koje napadaju i koje se brane. Velika je razlika kada neko šalje svoje vojnike i tera ih da osvajaju tuđu, njima nepoznatu zemlju, i kada branite svoj grad, svoje selo, svoj most, svoj izvor vode i svoju njivu. Ipak, i pored velikog srca i čistih patriotskih motiva, mi u Srbiji i ovom prilikom odajemo priznanje i šaljemo zahvalnost našoj braći iz tadašnjeg Sovjetskog saveza na odlučnom jurišu kroz Evropu, čime je Drugi Svetski rat i završen. Taj dan, 9. maj, kada je maršal Žukov ratifikovao ispred saveznika sporazum o nemačkoj kapitulaciji danas slavimo, jer na to imamo pravo. Pravo, ali i obavezu da time odamo počast mnogima koji su se za taj 9. maj 1945. godine borili, ali ga nisu dočekali. Oni, koji su rođeni godinama i decenijama posle tog datuma, ostali su uskraćeni za te slavne priče i pouke. Da to ne bude tako, danas otkrivamo spomenik u Požarevcu, na Čačalici, upravo maršalu Georgiju Konstantinoviču Žukovu kako bi one čije sećanje na te dane polako bledi podsetili, a mlađe upoznali sa trenutkom kada je dobro pobedilo zlo, a Srbija u tome pomogla”, rekao je Bane Spasović, gradončelnik Požarevca i poželeo svima srećan Dan pobede.\nPrijem je bio prilika da Nadežda Kuzina iz Međunarornog koordinacionog saveta industrijalaca i privrednika Moskve uruči medalje od strane ruskog Saveza veterana gradonačelniku Požarevca Banetu Spasoviću, predsedniku Skupštine grada Bojanu Iliću, istoričaru Gordanu Bojkoviću i Dragom Iviću.\nNadežda se zahvalila i između ostalog istakla:\n„Želim da se duboko poklonim srpskom narodu što više od pola veka čuva sećanje na ruske vojnike koji nisu sahranjeni u njihovoj zemlji u Rusiji već ovde na brdu iznad Požarevca. Bista velikom generalu Žukovu je samo još jedan važan simbol koji čuva sećanje na poginule vojnike“.\nU nastavku obeležavanja Dana pobede nad fašizmom, položeni su venci u Spomen parku Čačalica, na kosturnici boraca Crvene armije i streljanim rodoljubima i otkriven je spomenik maršalu Georgiju Konstantinoviču Žukovu.\nVence su položili predstavnici ambasada Ruske Federacije, Ukrajine, Belorusije, grada Požarevca, Braničevskog okruga, GO Kostolac, vojske, policije, SUBNOR-a, GrO SNS i GrO SPS…


Vlada Srbije: Ocena Karle del Ponte nije prihvatljiva za Beograd\nPosle izveštaja koji je Karla del Ponte podnela Savetu bezbednosti, Vlada Srbije ocenila je da je neprihvatljiva njena ocena da vlasti u Beogradu mogu da uhapse haškog optuženika Ratka Mladića ali da za to ne postoji politička volja.\nMinistar pravde Zoran Stojković smatra da ocena glavne tužiteljke Haškog tribunala Karle del Ponte nije prihvatljiva za Beograd.\nUpitan koliko izveštaj Del Ponteove može da oteža nastavak pregovora Srbije sa Evropskom unijom, Stojković je rekao da takav stav sigurno ne koristi Srbiji.\nPredsednik Srbije Boris Tadić ocenio je da su poslednji sastanci sa predstavnicima Evropske unije i samit šefova država Unije dali nesumnjive garancije da je budućnost Srbije u Evropskoj uniji.\nPomoćnik ministra inostranih poslova Bratislav Đorđević najavio je da se prvi tranzit trupa NATO kroz Srbiju očekuje za mesec dana. Reč je o tranzitu za potrebe snabdevanja jedinica u operacijima NATO na Kosovu i Bosni i Hercegovini, rekao je Đorđević i dodao da bi uskoro trebalo da budu potpisani tehnički aranžmani koji prate sporazum o tranzitu trupa NATO.\nTe trupe kretaće se kroz Srbiju dvema rutama, od kojih jedna vodi od graničnog prelaza sa Hrvatskom, a druga od BiH ka Kosovu, aranžmanom je predviđeno da se konvoj kreće bez pratnje policije, a ukoliko im je ona potrebna NATO će tu uslugu platiti, rekao je Đorđević.


Ode pehar za Pariz\nIzvor: Vesti-online.com, 29.Nov.2018, 03:01\nU organizaciji Srbije 1968. iz Bazela održan je tradicionalni zimski turnir u malom fudbalu, a nadmetali su se juniori C (do 12 godina), mlađi veterani preko 30, kao veterani preko 40 godina. Kod najmlađih, kao i prethodnih godina, učestvovalo je devet ekipa, a igralo se po jednokružnom sistemu svako sa svakim. Posle uzbudljivih duela najbolji su bili juniori Kikersa, drugo mesto pripalo je Lausenu, a treće Aešu.\nKod mlađih veterana takmičilo se pet ekipa, a pobednički >> Pročitaj celu vest na sajtu Vesti-online.com << pehar pripao je Bratstvu iz Soloturna, drugi je Teh personal, a treći sastav domaćina Srbija 1968.\nKod starijih veterana, igrači preko 40 godina, borilo se sedam ekipa, a već gotovo po tradiciji u finalu igra tim Blic Izola, koja je i ovoga puta pokazala da ih je teško savladati, pa su tako nastavili dominaciju. Drugo mesto pripalo je Bratstvu iz Soloturna, a treće gostima iz Slovenije, Boc Bojs.\nDa "treće poluvreme" po običaju bude najuzbudljivije pobrinuo se ovoga puta Maksi bend, koji je doveo atmosferu do usijanja, koja je trajala do ranih jutarnjih sati uz tradicionalno praseće i jagnjeće pečenje, neizbežni roštilj, a sve se to zalilo velikim količinama alkoholnih pića.\nDrugog dana turnira nadmetalo se 15 ekipa seniora podeljenih u dve grupe.\nPosle odličnog fudbala, lepih golova i bravuroznih odbrana golmana u prvom polufinalu, Pariz je deklasirao Torino sa 7:3, dok je u drugom Papel Lonč nadigrao najmlađi seniorski sastav na turniru Froši sa 2:1. Malo finale pripalo je Frošiju, koji su dobili Torino sa 2:1, dok je titula zasluženo pripala Parižanima, koji su minimalnim rezultatom 1:0 savladali Papeli lonč.


Tanjug 16. januara 2020. 22:00\nBEOGRAD – Vlasnik MK grupe Miodrag Kostić razmišlja da kupi luku u Trstu, između dokova dva i tri, hangare šest i devet, kao i terminal „Adrija“, kako bi tu napravio marinu koja može da primi luksuzna plovila i jahte.\nPrema pisanju italijanskih medija, „Adrija“ terminal u Trstu tada bi postao uslužni prostor sa parkingom, koji bi bio svima na raspolaganju, prenose Večernje novosti.\nKako se navodi, u toku je osnivanje javnog konzorcijuma, koji ima zaduženje da stavi na prodaju oko 40 skladišta i dodaje da se Kostić već sastao sa gradonačelnikom Trsta, kojem je, navodno, preporučio da ne insistira na preobražaju terminala „Adrija“ u pristanište kruzera, kada 15. februara 2022. godine istekne aktuelni ugovor o koncesiji sa „Đenova metalom“.\nU izjavi o zainteresovanosti, kako prenose italijanski mediji, „MK grupa“ ne iznosi finansijska predviđanja, jer će konzorcijum za vreme tendera odrediti osnovnu cenu dobara u Starom pristaništu – za kulturno-izlagačke delatnosti, pa do citadele Grensisam.\nDodaje se da „MK grupa“ planira i da proširi poslovno carstvo na severu Jadrana, gde je ideja da se u smeštajne kapacitete uloži 110 miliona evra, čime bi se jačao elitni turizam sa hotelom „Kempinski“ i golf terenima u Savudriji.\nAA ( americki alah) pre 1 meseca\njos kad bi objavili poreklo “ pocetnog“ kapitala te sposobne grupe


Danas: Pariz „prepoznao“ Vučićev režim kao autoritarni - European Western Balkans\nAutor Danas 06. 03. 2020.\nPARIZ – Vladavina prava, sloboda medija, ekonomska i politička stabilnost regiona, priključenje EU, ali i razgovori Beograda i Prištine glavne su teme koje izazivaju nedoumice i zabrinutost zvaničnog Pariza u pogledu odnosa sa Srbijom.\nSrpske vlasti su skroz svesne da se od njih traži vladavina prava i sloboda medija, ističu u diplomatskim izvorima u Parizu za Danas. Kako dodaju, zvanični Pariz je „prepoznao autoritarnu prirodu režima Aleksandra Vučića“.\n“Srbija je tipičan primer zarobljene države, a situacija oko slobode medija i vladavine prava je gora nego ranije”, ističu francuski zvaničnici sa kojima je novinar Danasa razgovarao. Istovremeno, dodaju da je „vladavina prava glavna stvar za nas“, ali i da je „stabilnost regiona izuzetno važna“, kao i da je cilj procesa evrointegracija “politička i ekonomska stabilnost i da se Srbija priključi Evropskoj uniji”.\n„Mesto Zapadnog Balkana je u Evropskoj uniji, a EU nema dileme oko toga, ali nas i dalje brine rastući uticaj Rusije na Srbiju, jer trebamo gledati dalje od procesa proširenja EU na Zapadni Balkan. Narod ne zanimaju poglavlja i njihovo otvaranje nego konkretni rezultati – ekonomija, sloboda medija i poštovanje zakona“, dodaju sagovornici Danasa. Kako objašnjavaju, zvanični Pariz je u potpunosti svestan važnosti dijaloga Beograda i Prištine i da je „odnos Kosova i Srbije ključ stabilnosti regiona“.\n“Za tango je potrebno dvoje i naravno politička volja da se krene napred, navode diplomate i ističu da je potrebno vratiti poverenje u razgovore Beograda i Prištine. Naglašavaju i da „očekuju da će na kraju pregovora sa Evropskom unijom doći i priznanje Kosova“.\nGovoreći o razgovorima Beograda i Prištine o Kosovu, francuski zvaničnici koji su insistirali na anonimnosti dodaju da „pokušavaju da odvoje pregovore o priključenju Evropskoj uniji od dijaloga Beograda i Prištine“.\n„Čekamo izbore u Srbiji za nastavak pregovora Beograda i Prištine“, ističu francuske diplomate i dodaju da se Kosovo i dalje u većini država doživljava kao žrtva Srbije i da „prošlost pritiska pregovore Kosova i Srbije“.\nFrancuske diplomate podsećaju da su utisci posle prošlogodišnje julske posete predsednika Francuske Emanuela Makrona Srbiji „bili impresivni“ sa odličnim prijemom od srpskih vlasti, ali naglašavaju da se „odnosi ne mogu popraviti jednom posetom“. Objašnjavaju da je predsednik Makron čak prilikom posete primetio čoveka koji je davao signal okupljenima na Kalemegdanu kada da tapšu tokom njegovog govora.\nDijalog Beograda i PrištineEmanuel MakronFrancuskaVladavina prava


Hocu.ba Besplatno testiranje na HPV virus u Prijateljskom centru za zdravlje mladih Asocijacije XY – Hocu.ba\nBesplatno testiranje na HPV virus u Prijateljskom centru za zdravlje mladih Asocijacije XY\nU okviru redovnih ginekoloških pregleda u Prijateljskom centru za zdravlje mladih Asocijacije XY, klijenticama od 18 do 26 godina će biti omogućeno besplatno testiranje na HPV virus.\nTestiranje je moguće obaviti u periodu od sedmog marta do 28. aprila 2016, uz prethodnu najavu i zakazivanje pregleda na broj telefona 033 220 371. Akcija besplatnog testiranja organizovana je u saradnji Asocijacije XY i Zavoda za biomedicinsku dijagnostiku i ispitivanje „NALAZ“ iz Sarajeva.\n„Asocijacija XY prvi put pruža uslugu besplatne tipizacije HPV-a. Testiranje na HPV virus redovnim putem je inače skupo za mlade, stoga su Asocijacija XY i „Nalaz“ organizovali mjesec besplatne kampanje. Ovo je jedinstvena prilika za sve djevojke da se uradi jedan detaljan i kvalitetan ginekološki pregled“, saopćeno je iz Asocijacije.\n« Zenica: Trening – Održivost kao najveći izazov organizacija civilnog društva\nSajam srednjih škola Kantona Sarajevo »


Istraživanje: Kako građani vide problem zagađenja vazduha i moguća rešenja | Energetski portal Srbije\n15.01. 2021 Vesti | Srbija | Zaštita životne sredine\nKao po pravilu sa početkom grejne sezone intenzivno se piše i priča o problemu zagađenosti vazduha u Srbiji. Iz dana u dan, prestonica i mnogi gradovi naše zemlje nalaze se u crvenoj zoni kada je u pitanju kvalitet vazduha. Posebno zabrinjavanju podaci sa sajta “Air Visual” po kojima je Beograd veoma često među najzagađenijim gradovima na svetu.\nPrema rečima Nenada Spasojevića koji je u sklopu svog master rada, uradio istraživanje o stavovima građana Srbije kada je u pitanju kvalitet vazduha, ljudi su postali svesni ovog problema i spremni su da iskažu svoje stavove.\n“Pre svega zagađivača vazduha u Srbiji je nekoliko, kao najveći izdvajaju se individualna ložišta, gde ljudi tokom zimskog perioda kao energente u najvećem broju slučajeva koriste drva i ugalj. Ono što svakako predstavlja problem jeste brojnosti tih ložišta, ali i činjenica da su ona energetski jako neefikasna. Problem zagađenog vazduha ne može da se reši preko noći ili za jednu grejnu sezonu, već je potrebno vreme, ulaganje sredstava, ali pre svega jedna sistematičnost i odlučnost nadležnih organa. Kada se ona bude pojavila promene ćemo svi videti, a za sada ne treba gubiti vreme, te tako mislim da je na svima koji su u ovoj materiji da informišu svoje prijatelje i šire svest o značaju rešavanja ovog problema, jer i dalje mnogo građana ne zna dovoljno o ovoje temi”, objašnjava Nenad Spasojević, doktorand Fakulteta političkih nauka u Beogradu.\nZainteresovanost građana za problem\nOno što posebno raduje našeg sagovornika je želja građana da popune upitnike, kao i činjenica da je bilo mnogo onih koji su imali dodatne komantare.\n“Na mikro nivou može se shvatiti da građane ovo interesuje, ali i da su u poslednje dve godine zahvljujući novim saznanjima i informacijama koje nisu imali, postali svesniji problema i da su zato odlučniji kada je kritika stanja u pitanju, ali i težnje da se pre svega zbog zdravlja ovaj problem reši u skorijoj budućnosti”, zaključuje Spasojević.\nKako objašnjava istraživanje je urađeno u periodu od 1. do 13. avgusta 2020. godine i rezultati pokazuju da se ljudi o ovoj temi informišu putem medija 31,7 odsto i društvenih mreža 28,9 odsto. I dok standardni mediji često zanemaruju ovu temu, društvene mreže kao mnogo viralniji mediji u sprezi sa deljenjem sadržaja sa pojedinih aplikacija dobijaju sve veći primat.\nOgromna većina od čak 84,5 odsto ispitanika smatra da je vazduh u celokupnoj Srbiji zagađen ili prekomerno zagađen. Zato ne trebaju ni da začude veoma loše ocene koje građani daju u pogledu kvaliteta vazduha na skali od 1 do 5. Dominiraju ocene 1, 2 i 3, dok je prosečna ocena ispod proseka za ovu skalu i iznosi veoma loših 2,37.\nJedno od glavnih pitanja istraživanja je gde su i šta rade nadležne institucije koje su svakako među najodgovornijima što trenutno stanje nije bolje. Rezultati su pokazali da građani nisu dali pozitivnu ocenu za njihov rad.\nAutor istraživanja zaključuje da su građani vremenom, verovatno povezivanjem različitih izvora, došli do zaključka koliko je negativno delovanje koje zagađenje ima po njihovo zdravlje. Kada su u pitanju konkretni zdravstveni problemi, najčešće se ističu: problemi sa disanjem i sa njima su povezane astmu i bronhitis, kardiovaskularni problemi i drugo.\nKao najveći zagađivači vazduha u Srbiji, u najvećoj meri, sa 30,6 odsto, navode se fabrička postrojenja. Što se tiče ostalih izvora, među vodeće svrstavaju saobraćaj, termoelektrane, ali i individualna ložišta, međutim svega 14,6 odsto njih vidi taj izvor kao najznačajniji. Iako su individualna ložišta, prema podacima Agencije za zaštitu životne sredine, svakako najveći izvor zagađenja, ne treba da nas začudi ovakav redosled najvećih zagađivača u odgovorima građana.\n“Naime, velika ložišta u vidu fabričkih postrojenja i termoelekrana decenijama zagađuju vazduh u Srbiji i građani su stvorili sliku o njima koja je iskazana i u ovim odgovorima. Ono što je neminovnost, jeste da problem sa individualnim ložištima i termoelektranama predstavlja veoma veliki izazov za državu shodno emisijama. Samim tim će i proces rešavanja ovog problema zahtevati mnogo ulaganja, ali i vremena dok se ti problemi ne reše”, kaže Spasojević.\nKako objašnjava, grejna sezona je period kada je zagađenje najizraženije, zanimljivo je istaći podatke i o načinu na koji građani Srbije zagrevaju svoje domove.\nAktivizam i rešenja\nKada je u pitanju aktivizam u rešavanju ovog problema, Spasojević navodi da bi protestima, javnom zagovaranju ili individualnim merenjima bilo spremno da se priključi 30,8 odsto građana, dok nešto manje od ¼ njih sigurno ne bi učestvovalo. Većina od 44,9 odsto građana je neopredeljena, a ta neopredeljenost se može ogledati u razmišljanjima da u Srbiji teško može doći do bilo kakvih promena i da taj proces često predugo traje.\n“Građani su prepoznali problem zagađenog vazduha, ali je izbor predloga njegovog rešavanja donekle iznenadio. Naime, oni su u velikoj meri istakli odgovore koji se baziraju na okretanju većoj energetskoj efikasnosti. Tako građani najviše ističu sad takoreći standardnu floskulu – neophodnost većeg ulaganja u ugradnju filtera, a odmah zatim i neophodnost pojačavanja mera energetske efikasnosti i brži prelazak na OIE”, kaže Spasojević.\nKako zaključuje, primetno je da građani uviđaju da je vazduh zagađen, da šteti njihovom zdravlju, ali imaju i predloge kako da se situacija popravi.


Novi talas poskupljenja : Nadlanu.com\nObjavljeno 17. juna 2012. / 12:40:43\nOd ponedeljka će u prodavnicama osvanuti novi cenovnici i to samo nekoliko dana nakon poslednjih poskupljenja pojedinih proizvođača osnovnih životnih namirnica, piše "Blic" u nedeljnom izdanju.\nPosle poskupljenja mleka i mlečenih proizvoda pojedinih mlekara, od sutra poskupljuju i neki osvežavajući napici i poslastice. Do kraja jula očekuju se više cene za najmanje dvadesetak proizvoda, među kojima su i kafa, uvozni slatkiši, dečja hrana i pelene pojedinih proizvođača.\nBEŽE OD VOĆA I POVRĆA: Amerikanci dnevno bacaju 150. 000…\nU MARKETIMA MOŽETE SVAŠTA DA PRONAĐETE Prodaju nam smrznute…\nTalas poskupljenja se tu ne završava, već nas od prvog jula očekuju nove cene maslinovog ulja, uvoznog pirinča, testenine, sirćeta, mesnih prerađevine, uvoznih slatkiša, nekih bebi pelena, vina, alkoholnih pića, instant kafe, konzervisane ribe, paštete, začina, kozmetike i pojedinih sredstava za higijenu.\nIako se trgovci "kunu" da su poskupljenja neizbežna zbog rasta kursa evra, cene goriva, uvoznih sirovina i ambalaže, Goran Papović, predsednik Nacionalne organizacije potrošača Srbije, tvrdi da ova pokupljenja nemaju veze sa rastom kursa evra, jer proizvođači i uvoznici evro od početka godine računaju po 120 dinara.\n"Da imamo uređen sistem robnih rezervi ovakve stvari nam se ne bi dešavale. Proizvođači bi imali siguran plasman svoje robe, država mogućnost da trguje sa robnim viškovima, a potrošači zaštitu od monopolista koji uslovljavaju tržište. Ovako dozvoljavamo Evropi i drugim zemljama da se kod nas oslobađaju svojih robnih viškova", kaže Papović.


Novi ubedljiv poraz Fenera. Efes izgubio u Istambulu posle preokreta - Sportske vesti - ProSport\nPočetna»Sportske vesti»Košarka»Evroliga»Novi ubedljiv poraz Fenera. Efes izgubio u Istambulu posle preokreta\nNovi ubedljiv poraz Fenera. Efes izgubio u Istambulu posle preokreta\nAutor ProSport 17/12/2020 Evroliga, Košarka, Sportske vesti\nKošarkaši Fenerbahčea, zabeležili su novi poraz u Evroligi, u okviru 15. kola Evrolige. Ovoga puta, Žalgiris je u svojoj dvorani slavio rezultatom 99:62 (51:31).\nŽalgiris je već posle prve četvrtine imao ubedljivu prednost (24:7). Litvanski tim je na poluvremenu imao čak 20 poena prednosti (51:31), a u poslednju deonicu, Žalgiris je ušao sa čak 34 poena prednosti (81:47).\nNa kraju je Fenerbahče ubedljivo poražen – 99:62. Najefikasniji u ekipi Žalgirisa bio je Rubit sa 18 postignutih poena, Grigonis je zabeležio 12 poena uz sedam asistencija. U ekipi Fenera, De Kolo je postigao 14 poena uz šest skokova, a Edi je postigao 12 poena.\nNakon ove utakmice, Fenerbahče ima skor od pet pobeda i deset poraza i nalazi se na 14. mestu, dok Žalgiris zauzima 8. poziciju sa skorom od osam pobeda i sedam poraza.\nU narednom meču, Fenerbahče u sredu dočekuje Olimpijakos, dok Žalgiris u svojoj dvorani igra protiv Bajerna.\nEfes je pretrpeo novi, treći uzastopni poraz u hali Sinan Erdem od ekipe Milana rezultatom 69:72 (31:46). U većem delu meča, videli smo rezultatsku klackalicu. Efes je u poslednjoj četvrtini imao prednost +5 (65:60), međutim, Milano je napravio seriju 12:4 i tako dolaze do veoma važne pobede.\nU pobedničkoj ekipi Milana, najefikasniji je bio nekadašnji plejmejker Crvene zvezde, Kevin Panter sa 18 poena, Šild je postigao 11 poena, a Dilejni je postigao 10.\nU ekipi Efesa, Vasilije Micić je postigao 20 poena uz osam skokova i pet asistencija. Bubua je postigao 13 poena, dok je Danston zabeležio 11 poena uz osam skokova.\nEkipa Milana se posle ove utakmice nalazi na 5. mestu sa skorom od devet pobeda i pet poraza, dok je Efes na desetom mestu sa sedam pobeda i osam poraza.\nU narednom kolu, u utorak, Efes u derbiju dočekuje Barselonu, dok Milano dočekuje Baskoniju.\nEvroliga Fenerbahče Milano Žalgiris\nPrethodna vestABA liga: Primorska izbačena iz takmičenja\nSledeća vest Levandovski najbolji igrač Evrope. Klop najbolji trener


Frenkie, Kontra, Indigo predstavljaju video singl ‘Egzil’ | Rockomotiva\nPočetna Naslovna 4 Frenkie, Kontra, Indigo predstavljaju video singl ‘Egzil’\nFrenkie, Kontra, Indigo predstavljaju video singl ‘Egzil’\nDatum: 8. oktobar 2018.\nNakon objavljivanja albuma “Egzil” prošle godine FMJAM ekipa Frenkie, Kontra, Indigo objavili su novi spot za pesmu koja nosi isti naziv kao i album. Spot za numeru “Egzil” radio je tim Spektroom, dok režiju potpisuje Saša Peševski, a u glavnoj ulozi se našao sarajevski glumac Davor Golubović.\n– Ovo je jedna veoma lična pesma, ali isto tako mislim da nosi puno simbolike i da priča priču dosta ljudi u našoj zemlji, nažalost. Što se tiče simbolike, mi smo želeli da kroz već izvikane reči “mladi nam odlaze” prožmemo sve što to zaista nosi sa sobom i šta je mogući uzrok, a ne samo floskula pred izbore. Važno je da se bavimo i ovim, a ne samo etnonacionalnim temama koje nam se nameću, a retko kada utiču na kvalitet života ljudi. Mi na ovaj način šaljemo poruku mladima ali i političarima i pozivamo sve da učine isto. Ovo je naša priča a spot prikazuje to na jedan potpuno drugačiji način – prokomentarisali su Frenkie i Kontra o pesmi “Egzil“ i značenju iste.\nSpot za pesmu “Egzil” je četvrti po redu sa istoimenog albuma (pored “Đe Će Ko“, “Motaj Kablove“ i “Tupakamaru“) koji je izdat za izdavačku kuću Universal Music, a trojac najavljuje još spotova u narednom periodu. Pored pomenutih, Frenkie je pre samo dve nedelje objavio i zajednički singl i spot sa Sajsi MC naziva “Svi“.\nIndirekt Showcase Festival u Beogradu – tri dana, četiri lokacije


Jovičić i Ben vodili Zvezdu do prve pobjede - BIGportal.ba\nJovičić i Ben vodili Zvezdu do prve pobjede\nJuli 21, 2019 Juli 21, 2019 059\nFudbaleri Crvene zvezde savladali su Javor sa 2:0 na otvaranju nove sezone Linglong Superlige Srbije na stadionu “Rajko Mitić”.\nSpartak – Rad 1:2 (0:1)\n(Obradović 66, Vidaković 80 – Trifunović 45+3p)\n(Jovičić 28, Ben 45p)\n(Pavlović 71, Radivojević 88 – Danoski 16)\nVoždovac – TSC B. Topola 1:2 (0:0)\n20.00 Radnički Niš – Proleter\nBen je uspešno realizovao jedanaesterac i doneo Zvezdi veliku prednost pred odlazak na “veliki odmor”.\nNastavili su izabranici Vladana Milojevića tamo gde su stali u prvom poluvremenu i konstantno napadaju “okrnjeni” Javor, međutim u prvih nekoliko napada nisu uspevali da dođu do pogotka. Kasnije su imali kontru nakon što se Amanović okliznuo u Zvezdinom kaznenom prostoru, međutim do promene rezultata nije došlo.\nLajović do finala u Umagu predajom Karuza\n“Sve je to lepo, Liga šampiona i to… Ali, sram nas bilo”\nKit Lengford dolazi u AEK


Grčka Vlada spremna da odloži svoja izborna obećanja - 14.03.2015, Sputnik Srbija\nGrčka Vlada spremna da odloži svoja izborna obećanja\nGrčka levičarska vlada spremna je da odloži sprovođenje određenih izbornih obećanja da bi povratila poverenje svojih evropskih partnera, piše danas italijanski... 14.03.2015, Sputnik Srbija\npolitika, vesti, evropa, svet, grčka, janis varufakis, evropska unija (eu), siriza\n16:55 14.03.2015 (Osveženo: 16:19 05.10.2015)\n© East NewsJanis Verufakis\nGrčka levičarska vlada spremna je da odloži sprovođenje određenih izbornih obećanja da bi povratila poverenje svojih evropskih partnera, piše danas italijanski dnevnik Korijere dela sera, pozivajući se na izjavu grčkog ministra finansija Janisa Varufakisa.\n„Mi nismo populisti, nismo obećali neostvarive stvari“, rekao je sinoć Varufakis na zatvorenoj sednici ekonomskih i finansijskih zvaničnika organizovanoj u Čerobiju, na severu Italije, a prenosi list.\n„Spremni smo da odložimo za kasnije primenu određenih izbornih obećanja, ako se pokaže da je to potrebno kako bi se ulilo poverenje našim partnerima“, dodao je Varufakis, ali nije precizirao na koja obećanja misli.\nOn je rekao da Vlada ima program za period od četiri godine i dodao da Grčka želi do kraja da otplati svoj dug, ali da od svojih traži partnera da joj pomognu da podstakne privredni rast zemlje.\n„Što je brža stabilizacija naše privrede, to će biti brži ritam naše otplate“, dodao je grčki ministar.\nVarufakis je objasnio kako se njegova ideja zasniva na tome da se dug pretvori u obveznice vezane za stopu rasta, jer, kako je istakao, „što se više Grčka oporavlja, to je više u stanju da otplaćuje svoje zajmove“.\nOn je kategorički isključio traženje bilo kakvog rešenja van evropskog okvira.\n„Nema alternativnog rešenja, ne tražimo pomoć spolja. Razvijamo dobre odnose s Rusijom, Kinom i drugim zemljama, međutim, naš problem je evropski problem, koji ćemo rešiti unutar naše evropske porodice“, dodao je Varufakis.\nNemački ministar finansija Volfgang Šojble je u petak pomenuo da bi grčki zvaničnici mogli da naprave propust koji bi mogao da dovede do neorganizovanog izlaska Grčke iz evrozone.


ZAKON O ZAŠTITI PODATAKA O LIČNOSTI: Poverenik smatra da je Strategija zaštite podataka o ličnosti „mrtvo slovo na papiru“\nPoverenik za informacije od javnog značaja i zaštitu podataka o ličnosti Rodoljub Šabić ocenio je 25. avgusta da je Strategija zaštite podataka o ličnosti "najbolja i zabrinjavajuća ilustracija" odnosa države Srbije prema ljudskim pravima. On je rekao da ni posle šest godina nije urađen Akcioni plan za sprovođenje Strategije, na šta se vlada obavezala, kao i da je na to upozorila i Evropska komisija. Šabić je upozorio da sve to može predstavljati problem prilikom predstojećih pregovora o poglavlju 23 sa EU.\nU saopštenju povodom šeste godišnjice usvajanja Strategije zaštite podataka o ličnosti navodi se da se, iako je Strategija usvojena 2010. godine, državne aktivnosti u toj oblasti svode na aktivnosti Poverenika, koje ne mogu da nadomeste ono što bi trebalo da rade nadležna ministarstva, Vlada i Skupština Srbije.\nNavodi se da da je broj predmeta Poverenika u oblasti zaštite podataka o ličnosti uvećan sa 83 u 2009. na 2.430 u 2015.\nŠabić upozorava da je neophodno da se odnos prema Strategiji "korenito promeni", a jedan od prvih koraka bi mogao da bude izrada Akcionog plana za sprovođenje Strategije, na koji se Vlada obavezala još pre šest godina.\nOn je podsetio da je usvajajući Strategiju Vlada Srbije utvrdila da će "Akcioni plan za sprovođenje Strategije, s definisanim aktivnostima, očekivanim efektima, nosiocima konkretnih zadataka i rokovima za izvršenje zadataka, doneti u roku od 90 dana od dana objavljivanja".\nVlada je tada utvrdila i da će "formirati posebno radno telo koje će nadzirati obezbeđenje uslova i sprovođenje Strategije i Akcionog plana, vršiti koordinaciju državnih organa, izveštavati nadležne organe o sprovođenju Strategije i uočenim problemima i inicirati izmene u skladu s novonastalim potrebama ili uočenim nedostacima", navodi se u saopštenju Poverenika.\n"Ni posle šest godina nemamo Akcioni plan, a „logična“ posledica je izostanak niza neophodnih i normativnih akata i aktivnosti", naveo je Poverenik i dodao da je na to upozorila i Evropska komisija.\nŠabić je podsetio i da Vlada sa donošenjem Uredbe o zaštiti naročito osetljivih podataka, u odnosu na rok utvrđen Zakonom o zaštiti podataka o ličnosti ("Sl. glasnik RS", br. 97/2008, 104/2009 - dr. zakon, 68/2012 - odluka US i 107/2012) kasni više od sedam godina, kao i da se četiri godine kasni sa Predlogom novog Zakona o zaštiti podataka o ličnosti što, kako je ocenio, može predstavljati problem prilikom predstojećih pregovora o poglavlju 23 sa Evropskom unijom, kao i problem sa stanovišta zaštite prava koju država duguje svojim građanima.\nPoverenik je istakao da će svojim aktivnostima nastaviti da ta prava štiti dodajući da to u konkretnim okolnostima objektivno predstavlja "gašenje požara" dok je Srbiji potrebno "sistematsko otklanjanje izvora problema i uspostavljanje novog, modernog sistema zaštite podataka o ličnosti."\nIzvor: Vebsajt EurActiv, 25.08.2016.


Partijski interesi i blokada institucija koče borbu protiv korupcije » CDT\n08/12/2021 CDT Portal\nAktuelna blokada ključnih institucija u Crnoj Gori u velikoj razmjeri ograničila je rezultate nove vlasti u borbi protiv korupcije.\nJasno je da se sve potrebne reforme ne mogu ostvariti preko noći, kao što se tako ne može ni iskorijeniti korupcija, ali treba biti svjestan da su određena zakonska rješenja donošena jednostrano zarad pojedinih političkih interesa, što svakako ne vodi ka održivosti i funkcionalnosti institucija koje treba da prevode društvo u borbi protiv korupcije.\nKonkretni rezultati u borbi protiv korupcije i dalje su van domašaja institucija, a umjesto njih serviraju nam se kazne za neadekvatno ispunjavanje imovinskih kartona čije plaćanje većina javnih funkcionera u Crnoj Gori sebi može priuštiti bez ikakvih poteškoća.\nIako je promjena rukovodstva Agencije za sprječavanje korupcije (ASK) donijela sitne korake naprijed, ova institucija i dalje ne opravdava očekivanja i resurse uložene u nju.\nSvoju odgovornost u cijelom problemu ima i Skupština Crne Gore čiji poslanici imaju dužnost da odblokiraju institucije kako bi se reforme i borba protiv korupcije odvijale nesmetano.\nGrađani i građanke Crne Gore i dalje, umjesto insistiranja na strategiji za borbu protiv korupcije, svjedoče kako partije konstantno daju prednost svojim interesima i umjesto predanog rada na iskorjenjivanju korupcije predano rade jedino na međusobnom optuživanju i ostvarivanju svojih ciljeva.\nNepotrebno je naglašavati da su upravo reforme u ovoj oblasti ključ na daljem putu Crne Gore ka Evropskoj uniji (EU), odnosno izričit uslov za dalje napredovanje na njemu.\nIako su sve političke i društvene snage u zemlji makar deklarativno saglasne da Evropa mora biti naš konačni cilj, pojedini tu riješenost ne pokazuju i na djelu. Naprotiv, češće na putu ka EU stavljaju “klip u točkove”.


Objavljen prevod na srpski jezik prvog izdanja Evropskih standarda za procenu vrednosti poslovanja EBVS 2020 - Portal Kvalitet\nObjavljen prevod na srpski jezik prvog izdanja Evropskih standarda za procenu vrednosti poslovanja EBVS 2020\nPrevod prvog izdanja Evropskih standarda za procenu vrednosti poslovanja EBVS na srpski jezik izašao je iz štampe.\nStandardi su u primeni od 24. marta 2020, a pripremili su ih visoko kvalifikovani evropski profesionalaci. Ovi standardi pružaju proceniteljima poslovanja zajednički evropski pristup utemeljen u pravnom poretku EU, saopšteno je iz Nacionalnog udruženja procenitelja Srbije.\n- Nacionalno udruženje procenitelja Srbije (NUPS) ovlašćeno je od strane evropske organizacije TEGOVA da obezbedi prevod na srpski jezik, kako bi svojim članovima, ali i svim ostalim zainteresovanim korisnicima, omogućio pregled principa najbolje prakse u oblasti procena poslovanja. TEGOVA je već izdala prve sertifikate Recognized European Business Valuer (REV-BV) a očekuje se da će nacionalna udruženja, koja su članovi TEGOVA sa specijalnim statusom, upravljati svim izdatim REV-BV sertifikatima u budućnosti - navode iz iz Nacionalnog udruženja procenitelja.\nEBVS 2020 obezbeđuje harmonizovane evropske standarde, smernice i tehničke informacije koji služe da pomognu proceniteljima poslovanja u pripremi koherentnih izveštaja o proceni koje će predstaviti svojim klijentima; promovišu konzistentnost korišćenjem standardizovanih definicija vrednosti i pristupa proceni poslovanja; omoguće korisnicima procene da potpunije prepoznaju i razumeju šta se podrazumeva pod određenim uslovima i definicijama, tako da mogu uz bolje razumevanje da koriste procene vrednosti poslovanja koje su sačinjene na osnovu instrukcija koje su oni dali.\nTakođe, ovi standardi treba i da obezbede standardizovani kvalitet, u smislu procene vrednosti koju prepoznaje stručna i najbolja praksa, kao referentnu tačku za korisnike procene; obezbede precizne osnove za ekonomske analize poslovnih poduhvata; povećaju svest o ulozi procenitelja poslovanja; institucionalizuju procedure koje će najsigurnije voditi ka jasnom određivanju preciznih i nedvosmislenih izveštaja i proceni, koji su u skladu sa zakonima EU i standardima procene vrednosti i knjigovodstva i promovišu koherentnost u okviru EU i nacionalnim zakonodavstvima i preporukama najbolje prakse.\n- Kao odgovor na sve veće interesovanje udruženja procenitelja, TEGOVA je pripremila Evropske standarde za procenu kapitala koji sadrže osnove najbolje prakse u proceni kapitala, sa kvalitetom na koji se mogu osloniti procenitelji, javne institucije, investitori i finansijske institucije u Evropskoj Uniji i šire. Kao i EVS, i Evropski standardi procene kapitala utemeljeni su na pravnom sistemu Evropske Unije a sve definicije i koncepti procene u skladu su sa regulativom EU - rekao je Krzysztof Grzesik REV, FRICS, predsednik TEGOVA.\n- TEGOVA je posvećena uspostavljanju standarda koji su kompatibilni sa evropeizacijom poslovnih aktivnosti. Obrazloženje za sastavljanje standarda za procenu kapitala za Evropu potiče iz potrebe za procenama vrednosti koje su konzistentne sa zahtevima evropskog zakona o kompanijama (EU Company Law) i potrebe za kvalitetnim procenama na koje se mogu osloniti investitori, finansijska industrija i procenitelji u Evropskoj Uniji i šire - rekla je Danijela Ilić REV, REV-BV, FRICS, predsednik NUPS, član upravnog odbora TEGOVA i predsednik odbora za Evropske standarde procenu poslovanja (EBVSB).


Protokol Prištine i Beograda o održivom povratku\nUskoro će biti potpisan Protokol kojim se treba potvrditi maksimalno angažovanje Prištine i Beograda u realizaciji povratka raseljenih lica tokom naredne godine. Ministar za lokalnu samoupravu Ljutfi Haziri kaže da će dvojica premijera, kosovski i srpski, potpisati Protokol sporazuma o održivom povratku:\n“Tehničke grupe su izradile predlog sporazuma i sada se očekuje da to formalizuju dvojica premijera.”\nOvaj dokument, koji je Vlada Kosova spremna da potpiše, obavezaće dve strane da se angažuju u realizaciji prava raseljnih i izbeglica da se vrate svojim kućama. Prema rečima Hazirija, protokolom se definišu uslovi za rešenje problema raseljenih lica i izbeglica i određuje se njihovo mesto porekla. Istovremeno, eliminisaće se mogućnost manipulacije raseljenim licima:\n“Želeli smo da eliminišemo svaki oblik manipulacije zajednicom, čiji pripadnici sada već šest godina žive van svojih domova. Raseljeni Srbi se nalaze u Srbiji ili unutar Kosova, a Albanci su se iselili sa severa Kosova. Tako da sva ova pitanja treba rešiti.”\nPrema podacima Visokog komeserijata Ujedinjenih nacija za izbeglice, UNHCR-a, koji je i jedan od sponzora ovog Protokola, oko 100.000 pripadnika srpske zajednice je raseljeno u Srbiji, a stotine unutar Kosova, uglavnom u enklavama. Prema rečima kosovskog ministra, najnoviji sporazum nije u suprotnosti sa osnovnim principima Vlade Kosova da je povratak individualno pravo:\n“Principi Vlade Kosova se zasnivaju na međunarodnim dokumentima, da povratak ne sme biti politički manipulisan i organizovan, već pojedinačna odluka.”\nHaziri ističe da se taj problem mora tretirati kao humanitarno pitanje. Prema rečima kosovskog ministra, posebno je važna finansijska podrška donatora, kako bi se ovaj proces realizovao tokom sledeće godine. Sličan Protokol o održivom povratku će biti potpisan i sa vladama Crne Gore i Makedonije. Haziri je ocenio da je za rešenje problema izbeglica na čitavom prostoru bivse Jugoslavije potrebno vreme.


Oko 1.500 ljudi lupali su u šerpe ispred zgrade Vlade i od premijera Bojka Borisova tražili da preispita odluku o zatvaranju lokala kako bi im bilo omogućeno poslovanje i da im isplati zaostalu odštetu.\nBugarska je donela odluku da od februara ponovo otvori srednje škole, tržne centre i teretane, ali da restorani i kafići ostanu zatvoreni još mesec dana.\nZvaničnici su istakli da bi noćni klubovi mogli da budu otvoreni od sredine marta ukoliko broj zaraženih ostane nizak.\nRadi pružanja pomoći ugroženom poslovanju, Vlada je dozvolila restoranima da obavljaju dostavu. Krajem decembra, dozvoljeno je restoranima i hotelima da rade sa 50 odsto kapaciteta.\nBorisov je rekao da zabrane moraju da ostanu na snazi kako bi se sprečila pojava trećeg talasa virusa korona, što bi moglo dovesti do mnogo strože blokade.\n"Postepeno ublažavamo zabrane i u skladu sa brojem obolelih. To smo jasno objasnili i čuli smo zahteve demonstranata i zato smo izradili razne programe pomoći", istakao je Borisov.


Kojić: Haos u institutu odgovara Bošnjacima - Glas Srpske\nSrna 18.09.2021 13:45\nISTOČNO SARAJEVO - Direktor Republičkog centra za istraživanje rata, ratnih zločina i traženje nestalih lica Milorad Kojić izjavio je da je očigledno da haos u Institutu za traženje nestalih BiH odgovara Bošnjacima, jer u takvoj situaciji mogu da mešetare i sprovode diskriminaciju u procesu tražanja nestalih lica srpske nacionalnosti.\n“U ovom trenutku imamo nelegalan Upravni odbor Instituta, odnosno, nekakvu vrstu, kako su oni naveli, privremenog Upravnog odbora koji nijednim zakonskim aktom nije definisan, kao ni sporazumom o preuzimanju uloge suosnivača Instituta za nestala lica BiH”, pojasnio je Kojić.\n“Nakaradni Upravni odbor nastavio je i dalje djelovati kako bi se mogle donositi odluke koje nisu u skladu sa jednakim tretmanom prema svim nestalim i jednakim načinom na koji se traga za nestalim, a znamo da je prisutna diskriminacija u traženju nestalih lica srpske nacionalnosti”, ocijenio je Kojić.\n“Očigledno da haos u Institutu odgovara Bošnjacima, jer u takvoj situaciji mogu da mešetare i da sprovode diskriminaciju prema u procesu tražanja nestalih lica srpske nacionalnosti. Mislim da se u konkretnom slučaju trebalo uvažiti mišljenje porodica. Činjenica je da se kroz personalna rješenja ne može riješiti sistemski problem koji je prisutan u Institutu”, naveo je Kojić.\n“Ako se ne riješi sistemski pitanje funkcionisanja i rada Instituta, onda je apsolutno svejedno da li je poslije Amora Mašovića u Kolegijum imenovan Mujo Hadžiomerović jer će i on nastaviti u tom haotičnom nezakonitom stanju Upravnog odbora i samog Instituta da sprovodi bošnjačku politiku”, kaže Kojić.


Počela izgradnja zgrade sa 62 stana za raseljene – Super TV\nPočela izgradnja zgrade sa 62 stana za raseljene\nu naselju Špionica u Srebreniku položen kamen temeljac, čime su zvanično otpočeli radovi na izgradnji zgrade sa 62 stana za raseljene osobe, odnosno korisnike kolektivnog centra u Srebreniku.\n„Ukupna ulaganja kroz projekat – CEB II za Tuzlanski kanton iznose oko 60 miliona KM, a dodatno učešće lokalnih vlasti, kroz osiguranje dokumentacije, zemljišta i infrastrukture, iznosi oko 16,5 miliona. Ovo su ulaganja koja idu za stambenu infrastrukturu koja dolaze pored naših redovnih budžetskih ulaganja. Tuzlanski kanton je bio veliko utočište izbjeglicama, tokom agresije i važno je bilo da dobije ovu vrstu podrške“, kazao je ministar Ramić.\n“Općina Srebrenik je bila utočište za više 14000 raseljenih osoba, zato je rješavanje pitanja kolektivnih centara ovdje od posebne važnosti. Izgradnja ove zgrade riješit će zbrinjavanje 62 raseljene porodice, i to upravo zahvaljujući dobroj saradnji općine sa Federalnim ministarstvom i podršci Razvoje banke Vijeća Evrope”, kazao je načelnik Omerović.


Sutorinu vraćaju Trebinju: Republika Srpska dobija izlaz na more? - mojKontakt portal - Radio Televizija Kontakt\nSutorinu vraćaju Trebinju: Republika Srpska dobija izlaz na more?\nUkoliko naredni saziv Predsjedništva BiH i najviši državni predstavnici Crne Gore ne nađu zadovoljavajuće rješenje za konačno razgraničenje u regiji Hercegnovskog zaliva, dvije države mogle bi da se nađu pred velikim sporom, koji bi, zbog strateškog značaja, morala da rješava međunarodna arbitraža, pišu Nezavisne novine.\nNaime, istoričari tvrde da je mjesto Sutorina, na izlazu na otvoreno more u Crnoj Gori, više stotina godina bilo suvereni dio BiH sve do 1948. godine. Tadašnjim nezvaničnim dogovorom partijskih drugova Đure Pucara Starog (BiH) i Blaže Jovanovića (Crna Gora) Sutorina je “razmjenjena” za oblast Lovišta na Sutjesci.\nZbog poslovične nezainteresovanosti predstavnika vlasti BiH, problem Sutorine spominjan je tek s vremena na vrijeme i sve izvjesnije je da će taj prelijepi krajolik, kada BiH i Crna Gora dogovore konačno razgraničenje, i definitivno otići u nepovrat Crnoj Gori. A tako i mogućnost da kontinentalno “skučena” BiH dobije više od pet kilometara otvorenog izlaza na more!\nPosljednjih nekoliko sedmica na ovakav ishod upozorava i Suad Kurtćehajić, profesor na Fakultetu političkih nauka u Sarajevu, inače doktor pravnih nauka, koji smatra da bi predaja Sutorine Crnoj Gori bila veleizdaja.\n“Taj problem mi sami nećemo moći da riješimo jer Crna Gora posjeduje Sutorinu praktično od 1948. A oni je neće dati dobrovoljno i to onda mora da ide pred međunarodnu arbitražu. Dakle, treba da čekamo s potpisom sve dok se Crnoj Gori ne ukaže na veliki problem sa Sutorinom”, ističe ovaj profesor.\nSlučajno ili ne, ali na Predsjedništvo BiH pokrenulo je na posljednjoj sjednici postupak za pregovore radi zaključivanja ugovora o državnoj granici između BiH i Crne Gore, koji tretira i ovo pitanje. Nebojša Radmanović, član Predsjedništva BiH, kaže postupak će morati da se vodi ispočetka “iako je granična linija s Crnom Gorom na terenu utvrđena”.\n“BiH je pokrenula sličan postupak zaključivanja sporazuma sa Srbijom i Crnom Gorom, ali proces se odvijao sporo i dugo, pa postupak mora da se vodi ispočetka iako je granična linija s Crnom Gorom na terenu utvrđena”, kazao je Radmanović, navodeći da će po okončanju redovne procedure ovo biti prvi ugovor o granicama u regionu.\nProcedura je, dakle, pokrenuta, a konačnu riječ o ratifikaciji sporazuma imaće parlament BiH, i to budući saziv ovog vrhovnog tijela zakonodavne vlasti. Ipak, sudeći prema stavu iz Komisije za spoljne poslove Predstavničkog doma parlamenta BiH, sve je još daleko od bilo kakve realizacije.\n“Mi do sada još nismo dobili nikakav dokument koji bi se ticao formiranja pregovaračkog tima za razgraničenje. Vjerujem da će o tome razgovarati neki budući saziv parlamenta”, kaže Zvonko Jurišić, zamjenik predsjedavajućeg ove komisije. I on smatra da Sutorina treba da pripadne BiH.\n“Moj stav je da ne treba sami sebe da zakidamo, jer već imamo problem razgraničenja kod Neuma. Vjerovatno će u završnici biti međunarodna arbitraža, što bi bilo i najpoštenije”, ističe Jurišić.\nProblem Sutorine nije ni novo ni nepoznato pitanje. Naime, još 2006. godine Željko Komšić i Haris Silajdžić, kao članovi tadašnjeg saziva Predsjedništva BiH, najavljivali su pokretanje procesa međunarodne arbitraže, ali do toga nije došlo.\nProfesor Kurtćehajić kaže da bi “pripadnost” Sutorine tokom arbitražog postupka bila lako dokaziva.\n“Sve je u rukama naših političara. Niko nema pravo da preda to mesto, jer to nama niko od suseda ne bi uradio da ima tako čistu situaciju”, ističe ovaj profesor, koji izražava žaljenje što se u poslednje vreme ne oglašava trebinjski vladika Grigorije “koji se žestoko borio da Sutorina bude vraćena BiH”. On podseća da je BiH u Kraljevinu SHS ušla sa dva izlaza na more: Neum – Klek i Sutorina kod Herceg Novog.\n“Ti izlazi su potvrđeni ranije na Berlinskom kongresu 1878. godine. Dokazi o granicama BiH su u Beču i Dubrovniku i mogu da se obezbijede diplomatskim putem. Bitno je i naglasiti da je kod stvaranja AVNOJ-evske Jugoslavije BiH imala najjasnije granice, i to one koje su utvrđene Berlinskim kongresom”, ističe Kurtćehajić.\n(Nezavisne novine, Kurir)\nU Republici Srpskoj više od 160.000 nevažećih listića\n“Si-en-en” otpušta 1500 radnika


Zastava EU, fotoarhiv\nU ovosedmičnoj emisiji "Glasom mladih" bavimo se temom evropskih integracija. Iako se mnogima čini da je stvar na dugom štapu, šest zemalja Zapadnog Balkana na listi su čekanja za ulazak u Evropsku uniju.\nKoliko ima pristalica evropskih integracija u Bosni i Hercegovini, Srbiji ili Crnoj Gori, toliko ih je, čini se, i euroskeptika. Zato je Radio Slobodna Evropa (RSE) pitao mlade iz Mostara, Beograda i Podgorice – da li su za ulazak njihove zemlje u Evropsku uniju, te šta će im članstvo donijeti a šta oduzeti ulaskom u veliku evropsku porodicu?\nPrema istraživanjima javnog mnijenja posljednjih godina, između jedne polovine i dvije trećine stanovnika Bosne i Hercegovine podržava ulazak zemlje u Evropsku uniju. Preciznih podataka nema, ali procjene su da, među desetinama hiljada ljudi koji godišnje napusti BiH, najveći broj njih seli upravo u zemlje Evropske unije. To se posebno odnosi na mlade, koji ističu da bi, uprkos svim eventualnim negativnostima, BiH ipak više dobila nego što bi izgubila ulaskom u Evropsku uniju.\nPriča Mirsada Behrama\nPolovina građana Srbije je za ulazak u Evropsku uniju, pokazalo je nedavno istraživanje beogradskog Instituta za evropske poslove. Najpozitivniji stav o EU, kako je pokazalo istraživanje Eurobarometra u zemljama kandidatima i članicama, imaju mladi od 15 do 24 godine, posebno studenti. Ipak, mišljenja mladih Beograđana, kao i u različitim anketama, su podijeljena.\nVećina mladih u Crnoj Gori je za evropske integracije te zemlje, a kao prednosti članstva navode veće tržište rada i otvorene granice... Euroskeptici, pak, kao argument protiv ulaska u EU ističu da se ni građani zemalja članica EU ne hvale da im je dobro i da dobro žive.\nPriča Lele Šćepanović\nUdruženje nezavisnih stvaralaca i mislilaca GETO u Banjaluci djeluje gotovo dvije decenije. Na početku je cilj bio pružanje podrške nezavisnoj muzičkoj sceni u gradu na Vrbasu, ali vremenom se ideja proširila i na građanski aktivizam. Ta organizacija je omogućila da građani imaju priliku reagovati na socijalnu ili političku nepravdu ili diskriminaciju. GETO-vci su posebni, kaže aktivistica Vesna Malešević, jer promovišu građanski aktivizam kroz kulturu i umjetnički izražaj.\nPriča Milorada Milojevića\nViše o evropskim integracijama u rubrici RSE "Na vratima Evrope".


Početna/BIZNIS/Stara planina puna gostiju za Dan primirja\nSana Life 7. novembra 2016.\tBIZNIS, TURIZAM Ostavite komentar\nDirektor hotela Tomica Ratković kaže da slobodnih mesta ima još vrlo malo i da očekuje da će i ona biti popunjena po četvrtka.\n“Po prvi put od otvaranja 2012.godine naš hotel je bio otvoren i u novembru za svoje goste. Pokazalo se da ima interesovanja za boravak u hotelu i u ovom periodu, kaže Ratković i dodaje da očekuje jednu od najboljih sezona jer su rezervacije za zimsku sezonu su u punom jeku tako da za određene periode nema više slobodnih soba.\nHotel tokom sezone “okupiraju ” Bugari, Rusi, Crnogorci i gosti iz centralne i severne Srbije. Ski sezona još nije počela ali je pre par dana pao prvi sneg\n“Tokom sezone zaposleno 120 radnika. Put do Hotela je tokom jeseni saniran i trenutno se do Hotela dolazi bez problema.Tokom zimskog perioda put se redovno čisti i održava, a start za početak nove zimske sezone označava tradiicionalni VIP Ski Opening Stara planina koga organizuje Hotel Stara planina sredinom decembra, navodi Ratković\nSlična situacija je u i u ostalim smeštajnim objektima širom Stare planine. U Etno selu Srna novogodišnji aranžmani odavno je rasprodat, a vlasnici ovog Etno sela na Staroj planini svakog vikenda za mnogobrojne goste iz susedne Bugarske organizuju muziku uživo uz tradicionalu hranu sa ovih prostora.\nOznakeNovembar planina sezona Stara turizam zimska\nPrethodni Nasleđe graditelja čuva duh čaršije vlasotinačke\nSledeći POLVORONES – tajna španskih osvajača


Institucije i Twitter\nInstitucije i Twitter – Personal magazin\nNa koji način komunikacija sa građanima na Twitteru doprinosi radu vaše institucije i da li pomaže neke “offline” aktivnosti? Saša Janković, Ombudsman: Ne mogu se prava građana štititi kontrolom rada…\nNa koji način komunikacija sa građanima na Twitteru doprinosi radu vaše institucije i da li pomaže neke “offline” aktivnosti?\nSaša Janković, Ombudsman: Ne mogu se prava građana štititi kontrolom rada organa vlasti preko Tvitera, niti se odluke i stavovi bilo kog državnog organa smeju donositi na osnovu tvitova, ma koliko to nekom zgodno i simpatično bilo. Na ličnom nalogu na TW ne insistiram na službenim temama – čim “razgovor” krene dublje u tom pravcu sagovornike usmeravam na formalnije, zakonom predviđene načine komunikacije. Ali u tome je vrednost Tvitera – pomaže da se dileme i razna pitanja koja muče javnost usmere i institucionalizuju, a onda u institucijama temeljno i stručno razmotre i razreše. Twitter pomaže i da se čuje puls javnosti, što je bitno, ali ne zato da bi se odluke prilagodile onom što većina trenutno želi da čuje (populizam smatram pogubnim), već da se prezentuju i obrazlože tako da odgovore na pitanja i očekivanja koja javnost ima, i tako steknu veći legitimitet, a time i šanse da zažive u stvarnosti, ne samo na “lajni”.\nAmerička ambasada (@USEmbassySerbia) Twitter nam pruža priliku da od građana dobijemo povratne informacije u vezi sa našim aktivnostima, mišljenje o našem radu, stavove o različitim pitanjima i priliku da bolje upoznamo koje su to oblasti u kojima im možemo pružiti pomoć. Skoro svaki događaj podržan od strane ambasade je na neki način promovisan putem naših društvenih mreža. Interesovanje građana za naše aktivnosti na internetu se tako preslikava i u “offline” svet a značaj je višestruk. Svako ko može da pomogne ili ima dodatne informacije na neku temu ima priliku da se direktno uključi i doprinese na neki način. Mogli bismo da navedemo veliki broj događaja, ali navešćemo nekoliko primera. Veći broj ljudi ima priliku da sazna za naše programe razmene, što je direktno uticalo na broj prijava i kvalitetniji izbor kandidata, za akcije dobrovoljnog davanja krvi, izložbe, koncerte i dr. U poslednje vreme smo imali prilike da se uključimo u neke akcije upravo zahvaljujući Twitteru. Ovakav pristup omogućava veću transparentnost u radu i na određeni način “otvara vrata “ ambasade građanima.\nPoverenik za informacije od javnog značaja (@RodoljubSabic) Moje prisustvo na Twitter-u treba shvatiti pre svega kao lično a eventualno manjim delom oficijelno. Mislim da se to vidi i po nešto neformalnijem načinu na koji komuniciram i po slobodnijem izboru tema. Nisam siguran u kojoj meri je to prisustvo doprinelo radu institucije odnosno pomoglo neke “offline” aktivnosti ali siguran sam da u izvesnoj meri jeste. Ali s tim u vezi rekao bih da nezavisno od Twitter-a i ja lično i Poverenik institucionalno, polazimo od toga da je elektronska komunikacija najprimerenija dobu u kome živimo i svakodnevno je koristimo.\nDigitalna agenda (@digitalnaagenda) Nalog @digitalnaagenda na Twitteru postoji već nešto više od godinu dana i bila je prva od institucija Vlade RS koja se našla na toj drštvenoj mreži. Imamo dinamičnu komunikaciju sa internet entuzijastima, odnosno onima koji se bave internetom u Srbiji. Od njih dolaze zanimljive ideje, predlozi i sugestije šta bi moglo da se uradi, šta su njihovi problemi.\nU kabinetu je, otvaranjem naloga, postavljen veliki monitor na kojem su se odmah pojavljivale sve poruke upućene na @digitalnaag-enda. Na taj način se u 140 karaktera nama direktno upućuje pitanje, kritika, sugestija, a mi se trudimo da na njih brzo i ažurno odgovaramo. Kao jedan od prvih konkretnih rezultata ovog načina komunikacije bilo je objavljivanje dva priručnika o internet preduzetništvu.\nKancelarija za saradnju sa civilnim društvom Vlade RS: (@VladaOCDrs) Zaposleni u Kancelariji za saradnju sa civilnim društvom su nedavno prošli obuku o korišćenju društvenih mreža i savremenih tehnologija sa ciljem uspostavljanja veće vidljivosti i neposrednije komunikacije sa građanima i organizacijama civilnog društva. Na TweetUp-u na kome su prisustvovali korisnici Twittera, predstavnici press službe Vlade RH i predstavnici organizacija civilnog društva, zvanično je otvoren naš Twitter nalog i poslat prvi tweet. Od tada do danas imamo 412 follower-a i 245 tweet-ova, a uglavnom koristimo Twitter za slanje informacija o aktuelnim konkursima, temama od značaja za civilno društvo, a imali smo i direktna obraćanja građana u formi pitanja, na koja naravno odgovaramo (i konsultujemo se sa drugim organima državne uprave ako postoji potreba za tim). Može se reći da su nas mnogi prepoznali na Twitteru i pozitivno ocenili naš rad.\nMinistarstvo finansija: Redovnim prisustvom na društvenim mrežama potrudili smo se i pokazali da nismo „nedodirljiva institucija“; otvorili smo se prema građanima i njihovim problemima koje sada još uspešnije rešavamo.\nGradjani putem Twittera imaju priliku da vam se direktno obrate za pomoć, da li u vašoj praksi postoji pozitivan primer komunikacije koji je doneo benefit nekom od njih?\nAmerička ambasada (@USAEmbassyserbia) Velikom broju građana izlazimo u susret savetima u vezi sa problemima u nerazumevanju procesa aplikacije za vizu. Mnogo ljudi je došlo do informacija o školskim programima koje redovno sprovodimo i raspitivalo se o mogućoj poseti Amerikanaca njihovim školama i njima smo izlazili u susret. Takođe uvek tražimo nove ideje od ljudi koji nas prate, kako bismo mogli da unapredimo naš rad na društvenim mrežama. Ideje naših fanova su nam takođe pomogle da unapredimo rad američkih kutaka. Redovno dobijamo vesti o ljudima koji su saznali više o mogućnosti dobijanja školarina i donacija za svoje projekte. Studenti različitih fakulteta dobili su priliku da upoznaju osoblje ambasade, diplomate pa čak i ambasadore putem naših društvenih mreža.\nPoverenik za informacije od javnog značaja (@RodoljubSabic) Građani su i ranije imali prilike da se Povereniku za informacije direktno, elektronskim putem obrate za pomoć. Poverenik inače ima, mislim, veoma informativan veb sajt na kome su pored ostalog i “otvorene” imejl adrese, a na poruke koje stižu uvek se odgovara. Na specifičan “elektronski” način komuniciram sa građanima i preko bloga B92 – na kome stojim iza Freedom of Information.\nI u vezi sa prisustvom na Twitter-u ima mnogo pozitivnih primera. Neretko sam bio u prilici da kroz tweet-ove ili direktne poruke odgovorim na neko konkretno pitanje.\nDigitalna agenda (@digitalnaagenda) Internet preduzetnici su nam sugerisali na koje sve probleme nailaze u svom poslovanju. Tako smo pokrenuli akciju uklanjanje tih prepreka. Kao rezultat tada “novog” načina komunikacije objavili smo dva priručnika. Prvi, kako kupovati na internetu koji je namenjen građanima koji bi hteli da kupuju preko interneta, ali nisu najsigurniji kako se to radi. Drugi priručnik će biti za one koji bi želeli da trguju preko interneta, šta je ono što su zakonske obaveze, šta su prava i kako realizovati svoje planove na internetu.\nPreko Twittera se povela i vrlo intenzivna prepiska oko projekta „Digitalna škola” koja je imala za cilj da sve škole u Srbiji opremi modernim računarskim kabinetima i to uspešno ostvarila sredinom 2011. godine. Pošto je to projekat koji obuhvata celu Srbiju i sve osnovne škole, onda smo Twitter iskoristili kao kanal za diskusiju sa nastavnicima i direktorima škola. Projekat “Klikni bezbedno” je takođe imao svoje značajno mesto u interakcijama sa roditeljima, decom i nastavnicima o zaštiti dece na internetu. Dogovarali smo tribine, sakupljali utiske i nastojali da podignemo svest o neprijatnostima sa kojima deca mogu da susretnu na internetu, kao i kako da se izbore sa njima. Kasnije je otvoren i zaseban nalog @kliknibezbedno kako bi se podrobnije posvetili celoj tematici i projektu.\nKancelarija za saradnju sa civilnim društvom Vlade RS (@VladaOCDrs) Imali smo dilemu jednog građanina oko oslobađanja od firmarine (za NVO), nakon podnošenja predloga za ukidanje firmarina od strane naše Kancelarije Ministarstvu finansija i privrede, a koji je usvojen. Uputili smo ga na propise kojima se reguliše ta oblast. Bilo je i nekih dilema oko toga, koje smo razjasnili.\nNapominjem samo da mi ne govorimo direktno u ime Vlade RS, već isključivo u ime Kancelarije za saradnju sa civilnim društvom koja kao državni organ deluje u okvirima svog delokruga rada, kako je definisan u Uredbi o osnivanju Kancelarije za saradnju sa civilnim društvom.\nTakođe, preko Twittera smo pozivali građane da se uključe u komentarisanje nacrta/radnih verzija zakona, kojih je bilo dosta u proteklih dva meseca. Pored toga, korist bi mogla da bude i informacija tj. upućivanje na konkurse, stipendije, i razne druge mogućnosti koje su na raspolaganju građanima i organizacijama civilnog društva. Takođe, “prenosili” smo najvažnije utiske sa konferencija kojima smo prisustvovali, u Srbiji i regionu.\nMinistarstvo finansija: Svakako. Svakodnevno putem društvenih mreža dobijamo konkretna pitanja i nedoumice, koje rešavamo na obostranu korist i zadovoljstvo. Pored toga, dešava se da dobijamo pitanja koja nisu u domenu naših resora, ali i tada se potrudimo da pronađemo instituciju ili sektor kojem mogu da se obrate.\nInstitucije i Twitter was last modified: December 6th, 2012 by Redakcija\n@kliknibezbedno@RodoljubSabic@USEmbassySerbiaAmerička ambasadaDigitalna agendaInstitucijeMinistarstvo finansijaOmbudsmanpoverenik za informacije od javnog značajaSaša JankovićTviterTwitter\nViše od 9 milijardi mobilnih pretplatnika do 2018.\nAca Dec 7, 2012 at 11:03\nМа какав Твитер и Фејсбук?! Они прво треба да среде шалтерско малтретирање грађана, а онда да причају о неком унапређењу! Као будале нас шетају од шалтера до шалтера једне те исте институције.


Niška televizija » Svečana konvencija SUBNOR-a\nSvečana konvencija SUBNOR-a\nObjavljeno 09.05.2013. 14:30\nSvečanom konvencijom u niškom Domu Vojske, Dan pobede nad fašizmom obeležili su pripadnici SUBNOR-a, uz prisustvo rezervnih vojnih starešina, pripadnika MUP-a i predstavnika društveno-političkog života grada.\nNa ovaj dan, 9. maja 1945. godine, Nemačka je potpisala bezuslovnu kapitulaciju u Drugom svetskom ratu, u kome je život izgubilo više od pedeset miliona ljudi. Time je formalno završen Drugi svetski rat, a Evropa je konačno uplovila u mirne vode. U Berlinu je potpisan akt o bezuslovnoj i konačnoj kapitulaciji nemačkih oružanih snaga.\nTreći rajh bio je poražen, a naum Adolfa Hitlera o novom poretku, koji je trebalo da traje najmanje 1000 godina, doživeo je slom. J\nU borbi protiv fašizma, srpski narod je pokazao patriotizam i slobodarski duh, čime su , kako ističu predstavnici SUBNOR-a, ispisane najslavnije stranice srpske istorije, koju treba prenositi mlađim pokolenjima.\nPredstavnici SUBNOR-a, u želji da se bilo kakva ratna dejstva na planeti više nikada ne ponove ističu da nikada nisu mogli da pretpostave da će Srbiju 1999. bombardovati upravo njeni saveznici iz Drugog svetskog rata.\nMatura – udar na porodične budžete


Brčko: Počela izgradnja kanalizacione mreže za potrebe novoizgrađenog obdaništa u MZ Ilićka - Radio Brčko distrikta BiH\nPočetna/InfoKom/Brčko: Počela izgradnja kanalizacione mreže za potrebe novoizgrađenog obdaništa u MZ Ilićka\nBrčko: Počela izgradnja kanalizacione mreže za potrebe novoizgrađenog obdaništa u MZ Ilićka\nRadio Brčko10.09.2020. - 09:19\nNa osnovu Odluke Vlade Brčko distrikta BiH o odobravanju programa utroška sredstava za dodjelu granta Javnom preduzeću „Komunalno Brčko“ za izgradnju niskonaponske elektroenergetske mreže i fekalne kanalizacione mreže za potrebe novoizgrađenog objekta obdaništa u naselju Ilićka, u utorak su započeli pripremni, a juče iskopni radovi na realizaciji ovog projekta.\nRJ Vodovod i kanalizacija realizuje dio koji se odnosi na sanaciju dionice fekalnog kolektora od dječijeg vrtića do postojeće javne fekalne kanalizacije, odnosno spajanje od novoprojektovanog revizionog okna do spoja na postojeći javni fekalni kolektor profila Ø 600, ukupne dužine L=62,00 m i dubine četiri do petara metara. Trasa projektovane kanalizacije je vođena tako da se dispozicija fekalnih voda vrši gravitaciono cijelom\nOvaj posao će biti završen u roku od sedam dana.\nRJ Elektrodistribucija je juče izmjestila rasvjetni stub, a ovih dana počinju i radovi na priključenju objekta obdaništa na niskonaponsku elektroenergetsku mrežu, za šta je neophodno rekonstruisati postojeću TS 10/0,4 kV Ilićka 4 i pripadajuću niskonaponsku mrežu, da bi se njenim rasterećenjem omogućilo pouzdano i kvalitetno snabdijevanje električnom energijom ovog značajnog objekta.\nInfoKom Izgradnja kanalizacione mreže JP "Komunalno Brčko" MZ Ilićka Novoizgrađeni obdaništa


20/10/2019 | 11:28 ⇒ 12:24 | Izvor: SRNA\nPredškolske ustanove i osnovne škole u Republici Srpskoj, koje žele da se uključe u program pripreme djece u godini pred polazak u školu, treba da dostave dokumentaciju resornom ministarstvu do 31. oktobra, a program će biti organizovan od 2. marta do 29. maja 2020. godine.\nNačelnica Odjeljenja za predškolsko vaspitanje i obrazovanje u Ministarstvu prosvjete i kulture Republike Srpske Nataša Cvijanović rekla je Srni da će program biti realizovan radnim danima u trajanju od po tri sata.\n- U skladu sa Pravilnikom o uslovima i načinu realizacije programa za djecu u godini pred polazak u školu, koji je stupio na snagu u julu, a kojim je detaljnije uređeno pitanje realizacije ovog programa, poziv je ustanovama ove godine upućen ranije nego prethodnih kako bi se unaprijedio proces pripreme - navela je Cvijanovićeva.\nOna je pojasnila da je Pravilnikom propisano da Ministarstvo prosvjete i kulture najkasnije pet mjeseci prije početka realizacije programa obavještava jedinice lokalnih samouprava, predškolske ustanove i osnovne škole o uslovima i načinu izbora predškolskih ustanova i osnovnih škola u kojima će program biti realizovan.\n- Program za djecu u godini pred polazak u školu odnosi se na mališane koji nisu obuhvaćeni nekim oblikom predškolskog vaspitanja i obrazovanja i koji nisu pohađali cjeloviti razvojni program, a koji u narednoj školskoj godini stiču uslove za polazak u prvi razred osnovne škole - rekla je Cvijanovićeva.\nOna je podsjetila da je program za djecu u godini pred polazak u školu ove godine bio organizovan u 39 predškolskih ustanova i 74 osnovne škole.\n- Programom, u ukupno 204 vaspitne grupe, bilo je obuhvaćeno 4.349 djece ili 47 odsto ukupnog broja djece koja su u septembru krenula u prvi razred na području Republike Srpske. S obzirom da iz godine u godinu bilježimo sve veći broj djece koja pohađaju ovaj program, očekujemo da će ovogodišnji broj djece premašiti prošlogodišnji - kaže Cvijanovićeva.\nPrema njenim riječima, programom za djecu u godini pred polazak u školu, osim podsticanja i razvijanja svijesti roditelja o važnosti ranog učenja za rast i razvoj djece, postignut je i dugoročno planirani cilj - povećanje stope uključenosti djece predškolskog uzrasta u neki od oblika organizovanog vaspitno-obrazovnog rada.\n- Ovaj program predstavlja značajan doprinos stvaranju povoljnijih uslova za veliki broj djece kojima je uskraćeno stimulativno i povoljno okruženje za razvoj i učenje. Osim što podstiče kvalitetan razvoj djeteta i olakšava početak obaveznog školovanja, pruža podršku roditeljima u njihovoj ulozi - rekla je Cvijanovićeva.\nOna je precizirala da je od 2011. godine, na osnovu obezbijeđenih 2.890.458 KM, kroz ovaj program prošlo 37.629 djece uključenih u 1.628 vaspitnih grupa.\n- Ministarstvo nastoji svojim aktivnostima da zagovara potrebu uključivanja djece u predškolski program i osvijesti roditelje i društvo u cjelini o značaju ranog učenja. Tako se nastoje, u saradnji sa jedinicama lokalnih samouprava, nevladinim organizacijama i drugim ustanovama kao što su škole, obezbijediti sredstva za povećanje obuhvata djece predškolskim vaspitanjem i obrazovanjem, naročito djece iz marginalizovanih grupa - naglasila je Cvijanovićeva.


Maratonska sjednica Skupštine Zeničko-dobojskog kantona – Magazin Plus\nHome/Maratonska sjednica Skupštine Zeničko-dobojskog kantona\n31. sjednica Skupštine Zeničko-dobojskog kantona, okončana sinoć oko 22 i 30, ući će u istoriju kao maratonska, najduža u dosadašnjem radu kantonalnog parlamenta. Pet sati je trajala rasprava o Prijedlogu Zakona o izmjenama i dopunama Zakona o dopunskim pravima branilaca i članova njihovih porodica, koja je usvojena voljom većine i na rok važenja do 31.12.2013.\nZastupnici su jučer popodne dali saglasnost na zaključenje Ugovora između Federacije BiH i Zeničko-dobojskog kantona o reprogramiranju obaveza nastalih po osnovu treće tranše Stand by aranžmana sa Međunarodnim monetarnim fondom. – Prošao je grejs period na kredit od 15 milina maraka od MMF-a, a prolongiranje plaćanja pristiglih obaveza je u ovom momentu veoma značajno za Kanton, – ocjenio je premijer Plevljak.\nZastupnici su, prije nego što su ih donijeli, opširno diskutovali i o Finansijskom planu kantonalnog Zavoda zdrvastvenog osiguranja za prošlu, rabelansu plana za ovu, a data je i saglasnost na budžet Zavoda za 2013. godinu, u planiranom iznosu od 143,2 miliona KM.\nSkupština je do kraja sjednice prihvatila informaciju o dostignutom stanju u oblastima raseljenih lica i povratnika, kao i Izvještaj o epidemiološkoj situaciji za prvih šest mjeseci ove godine.\nrtvze.ba – /S.G./\nUIOBiH: Do kraja godine više od pet milijardi KM prihoda od indirektnih poreza


Zelena energija razvojna šansa Srbije - Stakleno Zvono e-TV magazin\nZelena energija, kao sastavni deo zelene ekonomije za koju se EU opredelila je i razvojna šansa Srbije, ukoliko se okrenemo efikasnijem korišćenju resursa primenom inovacioniih tehnologija, ukazao je potpredsednik PKS Miroslav Miletić učestvujući na međunarodnom panelu „Energija budućnosti” u Skupštini grada.\nZelena ekonomija zahteva velike promene, kako u proizvodnji, tako i u potrošnji, a ukoliko želimo ekonomski rast, ustaljene navike moramo menjati brzo, u skladu sa zahtevima koji se postavljaju pred našu privredu.\nKompromis između strogih ekoloških zahteva kod konvencionalnih tehnologija i skupe, ali dugoročno održive nove tehnologije u valorizaciji resursa čiste zelene energije, mora biti pronađen što pre. Ekstremne klimatske nepogode koje su zadesile Srbiju i čitav region tokom 2014. godine, narušile su sigurnost snabdevanja električnom energijom i pokazale slabosti elektroenergetskog sistema – naglasio je Miletić i dodao da poseban zahtev predstavljaju investicije i edukacija.\nPotpredsednik Privredne komore Srbije istakao je da se PKS, u želji da pomogne poslovnoj zajednici Srbije i sama prilagođava promenama, jačim povezivanjem sa institucijama sistema, boljim informisanjem svojih članica, promocijom i zastupanjem privrede u inostranstvu, uvođenjem novog sistema obrazovanja po meri poslodavca, novim uslugama i ovlašćenjima.\nPKS svoj doprinos zelenoj ekonomiji daje i konkretno kroz realizaciju trogodišnjeg projekta uspostavljanja web portala za biomasu kao podršku u kreiranju i uspostavljanju konkurentskog tržišta biomase u Srbiji. PKS se obavezala da će u trogodišnjem periodu izraditi i pustiti u rad On-line trgovačku platformu za biomasu. Projekat je započet 1. jula 2015. godini.\nUčesnici panela poručili su da je obezbeđenje energetske bezbednosti zemalja Jugoistočne Evrope i Republike Srbije osnova za izgradnju uspešnih privreda i ekonomija i glavni investicioni pokretački proces koji može obezbediti dinamični održivi razvoj. Zemlje regiona u predstojećim aktivnostima u obavljanju strateških ciljeva energetske politike usklađenih sa ciljevima EU i energetske zajednice, treba da koriste pozitivnu praksu energetski razvijenih zemalja i primenjuju visokotehnološka rešenja u proizvodnji, distribuciji i upravljanju električnom energijom.\nTags: Beogradekologijaelektrična energijaEUPanel diskusijaPrivredna komora SrbijeZelena energija\nNext story Izbor za EKO automobil godine u Srbiji\nPrevious story Opasnosti od falsifikovanih igračaka


Premijera predstave "Femkanje" 25. marta u Teatru Vuk\nPremijera predstave „Femkanje“ 25. marta u Teatru Vuk\nBEOGRAD – Na velikoj sceni „Aleksandar Popović“ Teatra Vuk u petak, 25. februara biće premijerno odigrana predstava „Femkanje“ u režiji Isidore Goncić, saopštili su iz Teatra Vuk.\nPredstava „Femkanje“ je rađena po tekstu Jordana Cvetanovića nastao po motivima komedije „Pokondirena tikva“ Jovana Sterije Popovića.\nRadnja je smeštena u moderno doba i prati udovicu Femu u njenom saloncu u strogom centru grada kako od ćerke pokušava da napravi mladu damu, dok ona kao vid bunta pronalazi momka iz provincije, ali to neće pomutiti Femine planove da obezbedi svoju i budućnost svoje ćerke!\nPisac je ovim komadom daje odgovore na pitanja šta bi se desilo da je Sterijina Fema ostavila potomstvo i u kakvu ženu bi izrasla njena praunuka i da li se malograđanština prenosi s kolena na koleno?\nOdgovore publika može pronaći u urnebesnoj komediji „Femkanje“ u kojoj ulogu Feme tumači Dušan Kaličanin, ćerke Mina Sovtić i Jovana Milovanović, dok ulogu budućeg zeta iz provincije tumači Zoran Pajić.\nRediteljka Isidora Goncić kaže da „Femkanje“ preispituje lažnu sliku koju predstavljaju ljudi koji nas okružuju u realnom i virtuelnom svetu.\nPredstava „Femkanje“ je nastavak plodne saradnje između Teatra Vuk i Merlinka festivala koji su do sada zajedno publici predstavili predstave „… I ostali“ u režiji Stevana Bodrože koja je 2018. nagrađena s dve Sterijine nagrade i „Strah od leptira“ u režiji Isidore Goncić po kojoj je nastao i istoimeni televizijski film.


Radost za Anđelu, Stefana i Nikolu\nPosredstvom našeg saradnika i humanitarca Hida Muratovića, đacima pešacima iz okoline Novog Pazara: Anđeli Stanić, Stefanu Pendiću i Nikoli Matkoviću stalna čitateljka "Vesti", Radmila L. iz...\nK. N.- Vesti 0 komentara\nBaka Borka nije zaboravljena\nKako naša verna čitateljka i redovna učesnica u brojnim akcijama Humanitarnog mosta nikad ne sedi skrštenih ruku, to i danas beležimo njeno dobročinstvo.\nNakon pola godine gradnje, koju su uglavnom finansirali čitaoci "Vesti" iz celog sveta i nekoliko dobrih ljudi sa Peštera, sedmočlana porodica Hafiza Čalakovića iz sela Draga kod Tutina,...\nDa su naši čitaoci s dalekog kontinenta neumorni u činjenju dobrih dela, to potvrđuje još jedan dokaz u vidu novčane pomoći.\nUz male heroje već 18 godina\nTradicionalno, već punih 18 godina, jedan Parižanin i njegovi prijatelji su na posebnom zadatku, koji su obavljali sa velikom revnošću, ljubavlju i posebnim osećajima u vreme dva najradosnija...\nSpasli ste nam Božić\nMaloj Mari za srećne praznike\nPlemenita baka iz Memingena, ni tokom predstojećih praznika nije zaboravila svoju malu štićenicu, sedmogodišnju Mariju - Maru Milanović iz Žunjevića na Rogozni. Poželevši da i ovoj maloj...\nZa šest godina podelio više od 1.500 paketića\nPoslednjih dana decembra za Hida Muratovića, poznatog novopazarskog dobrotvora i dugogodišnjeg saradnika Humanitarnog mosta "Vesti", nema odmora. Od jutra do mraka Hido je u brdima, na putu do...\nDani srećom obasjani\nTeško je bilo proteklih dana, zbog kiše i loših puteva, stići do Vučinića. Zabitog sela u brdima iznad magistralnog puta Novi Pazar - Sjenica i u jednom od zaseoka, sakrivenom na obodu šume,...


Priča dana u svetu: Može li jedna kompanija da "potkopa" finansijski sistem Kine? - Bonitet\nZašto je Evergrande u nevolji? Evergrande je postala jedna od najvećih kineskih kompanija pozajmljujući više od 300 milijardi dolara. Peking je prošle godine uveo nova pravila za kontrolu iznosa duga velikih investitora, pa su nove mere navele Evergrande da ponudi svoje nekretnine uz velike popuste kako bi osigurali da novac pristiže kako bi se poslovanje održalo. Sada se bori da isplati kamate na svoje dugove.\nEvergrande Real Estate trenutno poseduje više od 1.300 projekata u više od 280 gradova širom Kine.\nPrethodni tekstI Rodžer ima “nos” za biznis: Firma u koju je uložio pre dve godine, sada je na berzi\nSledeći tekstGoldman Sachs kupuje fintech kompaniju za više od 2 mlrd dolara


Rukometašice putuju na EP u Dansku, cilj je druga faza\nRukometašice Srbije putuju na Evropsko prvenstvo u Dansku i Norvešku sa ciljem da prođu barem do druge faze takmičenja.\nSrbija će u prvoj fazi igrati u Grupi A sa Danskom, Španijom i Rumunijom, koju Milić vidi kao jednog od favorita za zlatnu medalju.\nDanska je pre samo nešto više od 10 dana igrala sa Srbijom na turniru Moberlingen kup u Norveškoj kada je pobedila sa ubedljivih 34:21. Milić je, ipak, ocenio da je to bio samo loš dan njegove ekipe.\n"Vrlo nam je bio koristan taj turnir. Videli smo na čemu treba da radimo. Videli smo i šta znači jedan loš dan, ali sam u kasnijem porazu od Norveške video i koliko možemo. Tu mislim na drugo poluvreme koje smo rešili u svoju korist", naveo je Milić.\n"Često devojkama kažem: 'Verujte u sebe, barem onoliko koliko ja verujem u vas'. Čini mi se da nekad previše respektujemo jake selekcije", dodao je selektor.\nOptimistikinje su i rukometašice Andrea Lekić i Sanja Damnjanović.\n"Drago mi je što konačno krećemo. Mogu da obećam samo da ćemo se\nboriti do poslednjeg minuta", kazala je Damnjanovićeva.\n"Svesni smo šta nas očekuje i verujte da samo mi znamo koliko želimo da izbegnemo povratak kući posle samo pet dana, kao što je bilo na prošlom turniru", dodala je Lekićeva podsetivši da se Srbija pre dve godine iz Makedonije vratila sa tri poraza.\nEkipa je u međuvremenu dosta izmenjena.\n"Otišlo je dosta dobrih igračica, ali smo mi koje smo ostale dosta iskusnije i zrelije, a nadam se i da će nam se ovaj put sreća osmehnuti. Mada, nju treba i dozvati", navela je Lekićeva, dok je Sanja Damnjanović ubedjena da je ekipa sada bolja nego 2008. godine.\n"Ekipa smo u usponu i verujem za nijansu bolji nego što smo bili u Makedoniji", istakla je Sanja Damnjanović.